text:
HARPS löysi viisikymmentä uutta eksoplaneettaa | ESO Suomi
Runsain planeettasaalis tähän mennessä käsittää 16 uutta supermaapalloa.
Maailman johtavaa, ESO:n eksoplaneettametsästäjää, HARPS:ia käyttävät tähtitieteilijät ovat tänään julkistaneet yli 50 uuden eksoplaneetan rikkaan saaliin. Joukossa on 16 supermaapalloa, joista yksi kiertää tähtensä asuttavan vyöhykkeen reunalla. Tutkimalla kaikkien tähän mennessä löydettyjen HARPS-planeettojen ominaisuuksia on tutkimusryhmä todennut, että noin 40 prosentilla Auringon kaltaisia tähtiä on vähintään yksi Saturnusta kevyempi planeetta. ESO:n Chilessä sijaitsevan La Sillan observatorion 3.6 metrin teleskoopin HARPS-spektrograafi on maailman menestyksekkäin planeettojen löytäjä [1]. HARPS-ryhmä, jota johtaa Michel Mayor (sveitsiläisestä Geneven yliopistosta), ilmoitti tänään yli 50 uuden läheisiä tähtiä kiertävän eksoplaneetan havainnot - mukaanlukien kuusitoista supermaapalloa [2]. Tämä on suurin määrä tällaisia planeettoja, joka on koskaan ilmoitettu kerralla [3]. Uusia löytöjä esitellään Wyomingissa, Yhdysvalloissa pidettävässä Extreme Solar Systems (äärimmäiset aurinkokunnat) -konferenssissa, jonne on kokoontunut 350 eksoplaneetta-asiantuntijaa.
"HARPS:in havaintojen sato on ylittänyt kaikki odotukset ja käsittää poikkeuksellisen rikkaan populaation supermaapalloja ja Neptunuksen kaltaisia planeettoja, jotka kiertävät hyvin paljon oman Aurinkomme kaltaisia tähtiä. Mikä vieläkin parempaa, uudet tulokset osoittavat, että havaintojen tahti on kiihtymässä," sanoo Mayor.
Kahdeksana vuonna siitä, kun HARPS alkoi kartoittaa Auringon kaltaisia tähtiä radiaalinopeusmenetelmää käyttäen, on se löytänyt yli 150 uutta planeettaa. HARPS on löytänyt noin kaksi kolmasosaa kaikista tunnetuista eksoplaneetoista, joiden massa on pienempi kuin Neptunuksen massa [4]. Nämä poikkeukselliset tulokset ovat seurausta useasta sadasta yöstä HARPS-havaintoja [5].
Työskennellessään 376:n HARPS:in havaitseman Auringon kaltaisen tähden kanssa tähtitieteilijät ovat nyt myös parantaneet huomattavasti arviotaan siitä kuinka todennäköistä on, että Auringon kaltaista tähteä kiertää pienimassaisia planeettoja (jotka eivät siis ole kaasujättiläisiä). He totesivat, että noin 40 prosentilla tällaisista tähdistä on vähintään yksi Saturnusta pienempi planeetta. Suurin osa Neptunuksen massaista tai pienemmistä eksoplaneetoista näyttäisi esiintyvän järjestelmissä, joissa on useita planeettoja.
Meneillään olevat sekä laitteisto- että ohjelmistopäivitykset puskevat HARPS:ia uudelle vakauden ja herkkyyden tasolle elämää mahdollisesti ylläpitävien kivikuoristen planeettojen etsinnässä. Kymmenen Auringon kaltaista lähitähteä valittiin uuden kartoituksen kohteiksi. HARPS oli jo havainnut näitä tähtiä ja ne tiedettiin soveliaiksi erittäin tarkkoja radiaalinopeusmittauksia varten. Kahden vuoden työn jälkeen tähtitieteilijäryhmä on löytänyt viisi uutta planeettaa, joiden massat ovat pienemmät kuin viisi Maan massaa.
"Nämä planeetat ovat parhaiden kohteiden joukossa tulevaisuuden avaruusteleskoopeille, jotka etsivät elämän merkkejä planeetan kaasukehässä etsimällä kemiallisia tunnusmerkkejä, kuten todisteita hapesta," selittää Francesco Pepe (sveitsiläisestä Geneven observatoriosta), yhden hiljattain ilmestyneen tieteellisen artikkelin pääkirjoittaja.
Yhden hiljattain julkistetun uuden planeetan, HD 85512 b, arvioidaan olevan vain 3.6 kertaa Maan massainen [6] ja se sijaitsee asuttavan vyöhykkeen reunalla. Asuttava vyöhyke on tähden ympärillä sijaitseva kapea vyöhyke, jolla voi esiintyä nestemäistä vettä, mikäli olosuhteet ovat oikeat [7].
"Tämä on pienimassaisin vahvistettu planeetta, joka on löytynyt radiaalinopeusmenetelmällä ja sijaitsee mahdollisesti tähtensä asuttavalla vyöhykkeellä, ja toiseksi kevein planeetta, jonka HARPS on löytänyt asuttavalta vyöhykkeeltä," lisää Lisa Kaltenegger (Max Planck Institute for Astronomy, Heidelberg, Saksa ja Harvard Smithsonian Center for Astrophysics, Boston, USA), joka on eksoplaneettojen elinkelpoisuuden asiantuntija.
Uuden HARPS-kartoituksen lisääntynyt tarkkuus mahdollistaa nyt alle kahden Maan massaisten planeettojen löytämisen. HARPS on nyt niin herkkä, että se voi havaita radiaalinopeuksia suuruudella, joka on huomattavasti pienempi kuin neljä kilometriä tunnissa [8] - vähemmän kuin kävelyvauhti.
"Planeetan HD 85512 b havaitseminen on kaukana HARPS:in äärirajoilta ja osoittaa mahdollisuudet löytää muiden Auringon kaltaisten tähtien asuttavilla vyöhykkeillä sijaitsevia supermaapalloja," lisää Mayor.
Nämä tulokset saavat tähtitieteilijät luottavaisiksi siitä, että he ovat lähellä löytää muita pieniä, kivikuorisia, asuttavia planeettoja Auringon kaltaisten tähtien ympäriltä. Uusia havaintolaitteita suunnitellaan jatkamaan tätä tutkimusta. Nämä käsittävät HARPS:in kopion, joka asennetaan Telescopio Nazionale Galileo -teleskooppiin Kanariansaarille kartoittamaan tähtiä pohjoisella pallonpuoliskolla, kuten myös uuden ja paljon tehokkaamman ESO:n VLT-teleskoopille vuonna 2016 asennettavan planeettaetsimen, jota kutsutaan ESPRESSO:ksi [9]. Vieläkin kauemmas tulevaisuuteen katsottaessa myös E-ELT -teleskoopin (eurooppalainen erittäin suuri teleskooppi) CODEX-havaintolaite työntää tämän menetelmän aivan uudelle tasolle.
"Tulevien kymmenen tai kahdenkymmenen vuoden aikana meidän pitäisi saada ensimmäinen luettelo mahdollisesti asuttavista planeetoista Auringon naapurustossa. Sellaisen luettelon laatiminen on välttämätöntä ennen kuin tulevaisuuden kokeet voivat etsiä spektroskooppisia elämän tunnusmerkkejä eksoplaneettojen kaasukehissä," päättää Michel Mayor, joka löysi ensimmäisen milloinkaan havaitun eksoplaneetan normaalin tähden ympäriltä vuonna 1995.
Lisähuomiot[1] HARPS mittaa tähden radiaalinopeuden poikkeuksellisella tarkkuudella. Tähteä kiertävä planeetta saa tähden säännöllisesti siirtymään kaukana Maapallolla olevaa tarkkailijaa kohti ja poispäin tästä. Dopplerin siirtymän vaikutuksesta tämä radiaalinopeuden muutos aiheuttaa tähden spektrin siirtymisen kohti pitempiä aallonpituuksia sen siirtyeessä loitommas (tätä kutsutaan punasiirtymäksi) ja sinisiirtymän (kohti lyhyempiä aallonpituuksia) sen lähestyessä. Tämä mitätön muutos tähden spektrissä on mitattavissa HARPS:in kaltaisella suuren tarkkuuden spektrograafilla ja sitä voi käyttää päättelemään planeetan olemassaolo.
[2] Supermaapalloiksi kutsutaan planeettoja, joiden massa on yhden ja kymmenen Maan massan välillä. Omassa aurinkokunnassamme ei ole sellaisia planeettoja, mutta ne vaikuttavat hyvin yleisiltä muiden tähtien ympärillä. Havainnot tällaisista planeetoista tähtiensä asuttavilla vyöhykkeillä ovat hyvin mielenkiintoisia, sillä - jos planeetta on Maapallon tavoin kiinteäkuorinen ja sillä on vettä - ne voivat olla elämän tyyssijoja.
[3] Tällä hetkellä tunnettujen eksoplaneettojen määrä on lähellä kuutta sataa. Radiaalinopeusmenetelmillä löydettyjen lisäksi NASA:n Kepler-ohjelma on löytänyt yli 1200 eksoplaneettaehdokasta vaihtoehtoisilla menetelmillä - havaitsemalla vähäisiä tähden kirkkauden vähenemisiä planeetan kulkiessa sen editse ja peittämällä osan sen valosta. Suurin osa tällä ylikulkumenetelmällä löydetyistä planeetoista on hyvin kaukana meistä. Sitä vastoin HARPS:in löytämät planeetat kiertävät Aurinkoa lähellä olevia tähtiä. Tämä tekee niistä parempia kohteita kaikenlaisille täydentäville havainto-ohjelmille.
[4] Neptunuksen massa on jokseenkin seitsemäntoista Maan massaa.
[5] Tätä suunnatonta havainto-ohjelmaa johtaa Stéphane Udry (sveitsiläisestä Geneven observatoriosta).
[6] Tähtitieteilijät voivat radiaalinopeusmenetelmää käyttäen vain arvioida planeetan vähimmäismassan, sillä massa-arvio riippuu myös kiertoratatason ja näkösäteen välisestä kulmasta, jota ei tiedetä. Tilastollisesti tämä vähimmäismassa on kuitenkin usein lähellä planeetan todellista massaa.
[7] Tähän mennessä HARPS on löytänyt kaksi supermaapalloa, jotka saattavat sijaita asuttavilla vyöhykkeillä. Ensimmäinen, Gliese 581 d, löytyi vuonna 2007 (eso0722). HARPS:ia käytettiin hiljattain myös todistamaan, että toinen supermaapalloehdokas Gliese 581:n asuttavalla vyöhykkeellä ei ole olemassa.
[8] Tehdessään suuren määrän mittauksia on HARPS:in havaintoherkkyys lähellä sataa prosenttia supermaapalloille, joiden massa on kymmenen Maan massaa ja vuoden pituus lähellä yhtä vuotta, ja vaikka ajateltaisiin kolmen Maan massaisia planeettoja yhden vuoden kiertoradoilla, havaintotodennäköisyys on silti lähellä 20 prosenttia.
[9] ESPRESSO (englanninkielisestä nimestä: Echelle SPectrograph for Rocky Exoplanet and Stable Spectroscopic Observations) tullaan asentamaan ESO:n VLT-teleskooppiin. Tällä hetkellä on käynnissä sen alustava suunnittelu, mutta sen on tarkoitus aloittaa toimintansa vuonna 2016. ESPRESSO:n tarkkuus radiaalinopeusmittauksissa on parempi kuin 0.35 kilometriä tunnissa. Vertailun vuoksi Maapallo aiheuttaa Auringolle radiaalinopeuden 0.32 kilometriä tunnissa. Tämän tarkkuuden pitäisi täten mahdollistaa se, että ESPRESSO löytää Maan massaisia planeettoja pienimassaisten tähtien asuttavilta vyöhykkeiltä.
LisätietoaTämä tutkimus esitetään 12. syyskuuta 2011 Grand Tetonin kansallispuistossa, Wyomingissa, Yhdysvalloissa pidettävässä konferenssissa Extreme Solar Systems.
Yhteenveto esitetään seuraavassa valmisteilla olevassa tieteellisessä artikkelissa: “The HARPS search for southern extra-solar planets, XXXIV — Occurrence, mass distribution and orbital properties of super-Earths and Neptune-type planets”, joka ilmestyy tiedejulkaisusarjassa Astronomy & Astrophysics. Tutkimusryhmään kuuluvat M. Mayor (Observatoire de Genève [OAUG], Sveitsi), M. Marmier (OAUG), C. Lovis (OAUG), S. Udry (OAUG), D. Ségransan (OAUG), F. Pepe (OAUG), W. Benz (Physikalisches Institut Universität Bern, Sveitsi), J. L. Bertaux (Service d’Aéronomie, Pariisi, Ranska), F. Bouchy (Institut d’Astrophysique de Paris, Université Pierre & Marie Curie, Ranska ja Observatoire de Haute-Provence/CNRS, Ranska), X. Dumusque (OAUG), G. LoCurto (ESO, Saksa), C. Mordasini (Max Planck Institute for Astronomy, Saksa), D. Queloz (OAUG), N. C. Santos (Centro de Astrofísica da Universidade do Porto, Portugali ja Departamento de Física de Astronomia, Faculdade de Ciências da Universidade do Porto, Portugali), D. Queloz (OAUG).
Tutkimusjulkaisu Astronomy & Astrophysics -julkaisusarjassa: “The HARPS search for Earth-like planets in the habitable zone, I — Very low-mass planets around HD20794, HD85512, HD192310” (Pepe et al., 2011)
Puh.: +41 22 379 24 67
Puh.: +41 223 792 396
Matkapuhelin: +41 79 302 47 40
Sähköposti: kaltenegger@mpia.de Richard Hook
Tämä on ESO:n lehdistötiedotteen käännös eso1134.
TiedotteestaTiedote nr.:eso1134fiNimi:Exoplanets, HD 85512, HD 85512 bTyyppi:Milky Way : Star : Circumstellar Material : Planetary SystemFacility:ESO 3.6-metre telescopeScience data:2011A&A...534A..58P
PR-kuva eso1134a
Artists’s impression of one of more than 50 new exoplanets found by HARPS: the rocky super-Earth HD 85512 b Englanniksi
PR-kuva eso1134b
PR-kuva eso1134c
PR-kuva eso1134d
PR-kuva eso1134e
Close-up view of the star HD 85512 Englanniksi
PR-kuva eso1134f
The habitable zone around some stars with planets Englanniksi
PR-kuva eso1134g
Wide-field view of the sky around the star HD 85512 Englanniksi
ESOcast 35: Fifty New Exoplanets Englanniksi
Animation of artist’s impression of the super-Earth planet HD 85512 b Englanniksi
Zooming in on HD 85521 b Englanniksi
Video News Release 34: Fifty New Exoplanets (eso1134e) Englanniksi

matches: HD HD HD HD HD HD HD HD HD


VISK - § 408 Määritysyhdyssanojen merkitys
SISÄLLYS > SANAT > Yhdyssanat > Määritysyhdyssanat > Yleistä > § 408 Määritysyhdyssanojen merkitys
Yhdyssanojen yleisin tyyppi ovat määritysyhdyssanat eli determinatiiviset yhdyssanat. Ne koostuvat kahdesta yhdysosasta, joiden välinen suhde on semanttisesti epäsymmetrinen. Hallitsevana jäsenenä on jälkiosa eli edusosa (» § 404), jota modifioi alkuosa eli määriteosa (» § 403). Määriteosa on useimmiten nominatiivissa tai genetiivissä, mutta muutkin sijat ovat mahdollisia.
Määritysyhdyssanat ovat luonteeltaan endosentrisiä: yhdyssana ilmaisee samaan luokkaan tai lajiin kuuluvaa entiteettiä kuin sen pelkkä edusosakin. Esimerkiksi kerrostalo on tietynlainen talo, harmaakarhu yksi karhujen laji ja juhlapuhuja yhden lajinen puhuja. Edusosaa modifioidessaan määriteosa rajoittaa edusosan mahdollisten tarkoitteiden joukkoa tai muuten kaventaa edusosan alaa. Määritysyhdyssana onkin edusosansa hyponyymi: esim. lihakeitto ja minestronekeitto ovat molemmat keittoja, kirkkaanpunainen ja marjapuuronpunainen puolestaan punaisen sävyjä, jälleenvakuuttaa ja palovakuuttaa molemmat vakuuttaa-verbin ilmaiseman toiminnan lajeja.
Määritysyhdyssanan merkitys syntyy yhdysosien merkitysten perusteella joko semanttisen tulkinnan kautta tai on konventionaalinen. Merkityksen muodostus on vapainta nominatiivialkuisissa yhdyssanoissa (» § 409 – 410). Substantiivimääriteosa on merkitykseltään epäreferentiaalinen eikä viittaa määrätarkoitteeseen. Yhdysadverbeissa sekä leksikaalistuneissa yhdyssanoissa osien välinen määrityssuhde on vähemmän selvä kuin tyypillisissä yhdyssubstantiiveissa, ‑adjektiiveissa ja ‑verbeissä.
Rakenteellis-semanttisin perustein määritysyhdyssanoista on erotettavissa joitakin erityistyyppejä, kuten appositioyhdyssanat (näyttelijämies » § 422 – 423) ja bahuvriihit (harmaapää » § 424). Bahuvriihit ovat eksosentrisiä yhdyssanoja: niissä edusosa ei semanttiselta kannalta edusta koko yhdyssanaa siten kuin määritysyhdyssanoissa yleensä, esim. harvahammas ≠ hammas.


text:
Astra 3B (23.5°E) - TV - taajuutta - KingOfSat
23.5°E Astra 3B 36581 640 222 23.46°E -0.01° 0.03° N/A N/A 2020-08-07 15:27
Käyttää seuraavaa kieltä: Kaikki kieletCzech (cze)Dutch (ned)French (fra)German (ger)Italian (ita)Luxembourg (lux)Serbian (ser)Slovakian (slk) Select a beam: KaikkiEurope (Astra 3B) Lajittelu: Päivä Nimi Maa Taajuus Keila SID Salaus: Show encrypted channels Vain vapaat kanavat Näyttötila: Vaihda Taulukko-muotoon Vaihda Zap-muotoon
22 Osumaa - Vain vapaat - Lajittelu päivän mukaan - Viimeiset päivitykset: 2020-08-07 15:27 CET
Ocko Star Music Vapaa 5202 55 56 aac 57 55 2020-07-21 +
23.5°E 1Astra 3B 11817.00 V 206 Europe DVB-S2 8PSK 30000 3/4 Telekom Srbija, 65.3 Mb/s 3 3206
TVCG 1 General Telekom Srbija Vapaa 20106 1061 1062 ser 1060 1061 2020-04-13 +
23.5°E 2Astra 3B 12363.00 V 234 Europe DVB-S2 8PSK 29500 3/4 64.2 Mb/s 3 3234
Noe TV HD Religious SkyLink Vapaa 4910 5020 5030 cze 5010 5020 2019-04-09 +
Òcko Music SES ASTRA Vapaa 5201 54 53 cze 257 54 2019-03-02 +
23.5°E 1Astra 3B 11914.50 H 211 Europe DVB-S2 8PSK 30000 3/4 Telekom Srbija, 65.3 Mb/s 3 3211
RTS Svet HD General Telekom Srbija Vapaa 20099 991 992 ser 990 991 993 2018-12-13 +
Chamber TV HD Politics SES ASTRA Vapaa 5225 51 50 1024 51 2018-10-24 +
German Tote TV Business MB Satellite Vapaa
Entertainment M7 Group Vapaa 21065 565 165 cze
Entertainment M7 Group Vapaa 21064 564 164 cze
TV Drenthe Regional M7 Group Vapaa 21071 571 271 ned 2771 571 91 2018-02-06 +
Canal Digitaal Infokanal Various M7 Group Vapaa 6112 562 82 ned 2462 562 2017-09-08 +
TVV Infokanaal News M7 Group Vapaa 6113 563 82 ned 2463 563 2017-09-08 +
TV Lux HD General SES ASTRA Vapaa 5210 35 36 slk 1008 35 2017-05-04 +
SES UHD Demo Presentations SES Vapaa 5395 257 258 aac 256 257 2017-04-22 +
SES UHD Demo Presentations SES ASTRA Vapaa 5390 511 512 ger 1200 511 2017-03-26 +
23.5°E 1Astra 3B 12344.50 H 233 Europe DVB-S2 8PSK 29900 2/3 59.2 Mb/s 3 3233
CT 24 HD News CESKA TELEVIZE Vapaa 8003 1310 1320 cze
TV8 HD Slovakia General SkyLink Vapaa 4914 5514 5524 slk 5504 5514 2016-11-30 +
Regional SkyLink Vapaa 786 7141 7142 cze 7146 7141 2016-06-23 +
Unire Sat HD Racing Vapaa 5254 38 39 ita
Sundays 13h-14h CET General SES ASTRA Vapaa 5240 1141 1142 lux 5240 1141 1146 2014-12-31 +
General SES ASTRA Vapaa 5240 1141 1142 lux fra 5240 1141 1146 2014-12-31 +
Teleippica 1 Racing Scopus Network Technologies Vapaa 5253 100 40
616 Käyttäjää selailemassa sivuja. Copyright KingOfSat 2020

matches: HD HD HD HD HD HD HD


text:
Mene...Kotiin3DHDAbstraktianimaatioEläimetlinnutPyörätautotSarjakuvatJulkkiksetVärikäsSöpöviileäKukkaPelitTytötteKuumaElääLogoRakkausElokuvatluontopaikatavaruusUrheiluMaailmanmobileLisää	Kotiin / HD / primitiivinen tapetti HD	primitiivinen tapetti HD
0	primitiivinen tapetti HD
Tässä on paras kokoelma primitiivisiä tapetti HD työasemien, Kannettavat, Mobiles Ja Tabletit. täällä DownloadWallpaper.org saat lakhs ilmaisia taustakuvia laitteelle. Kaikki kuvat ovat aikajärjestyksessä, suosio, värejä ja näytön koon ja ar alati päivitetty. valitsevat vapaa taustakuvia yli kahdestakymmenestä luokista sekä Eläimet, Sarjakuva, Flower ja Urheilu. vaikka tyyppi tietokoneen että yksinkertaisesti omistat, voit yksinkertaisesti siirtää korkean resoluution taustakuvan kokoa muutetaan ja rajataan sopivaksi työpöydälle näytön.
Yksinkertaisuuden, valitse Desktopin Koko (esim. 1366×768, 1920×1080, 1024×768 jne.) luettelosta päätöksiä oikeassa paneelissa, ja myös järjestelmä voi valita sinulle kaikkea järjestelmän hyväksyttävän Size Set. Ja muistaa, täällä voit siirtää kasoista ilmaiseksi taustakuvia! Jos Like This primitiivinen taustakuva HD Collection Anna Tykkää Ja Jaa Facebook.
piipittää Tietoja Jeya Edellinen: laiskiainen tapetti HD
seuraava: soturit tapetti HD
riven tapettivärit tapetti HDSuper taustakuvia HDTrafalgar laki tapetti HDJennifer Love Hewitt tapettiWalt Disney tapetti HDtapetti girly HDBatman tapetti hdVersace tapettimtb tapetti HD Mainos


text:
Professori Markku Mäelle Keliakialiiton tunnustus
Mirja Ruohoniemi Vuoden eläinlääkäri 2015
Kemian palkinnot Vornamolle ja Laitiselle
Hellstedtille ja Toikkaselle ruokakulttuuripalkinto
Vuoden Lähiruokateko -palkinto Thomas Snellmanille
Suomalainen repro- ja pakkauspainatusosaaminen sai taas tunnustusta
Riku Isohätälälle EY:n perheyrittäjäpalkinto
Hätälä Oy:n toimitusjohtaja Riku Isohätälä on voittanut EY:n arvostetun perheyrittäjäpalkinnon Family Business Award of Excellencen. Tämä kansainvälinen erikoispalkinto jaetaan tänä vuonna yli 30 maassa. Riku Isohätälälle myönnetty palkinto on osa EY:n Entrepreneur of the Year -kilpailua. EY on maailmanlaajuinen tilintarkastuksen, yritysjärjestelyiden, liikkeenjohdon ja liikejuridiikan konsultoinnin asiantuntijayritys.
Kesko taas Suomen paras vastuullisuusraportoija
Kesko Oyj:n Yhteiskuntavastuun raportti 2013 on valittu Suomen parhaaksi tämän vuoden vastuullisuusraportointikilpailussa. Raportti on samalla kilpailun yleisen sarjan voittaja. Kilpailussa jo monesti palkittu Kesko sai palkinnon nyt toisena vuotena peräkkäin ja oli toistamiseen kansalaisjärjestön suosikkiraportti.
Keskon raportti tarjoaa runsaasti olennaista tietoa vastuullisesta toiminnastaan ja visuaalisen kokemuksen sekä on selkeä ja helppokäyttöinen. Verkosta helposti saatavana raportti puhuttelee myös laajempaa yleisöä. Kesko on raportoinut poikkeuksellisen hyvin ja kattavasti sosiaalisesta ja taloudellisesta vastuustaan ja huomioinut raportissaan myös toimintansa epäsuorat taloudelliset vaikutukset.
Atria Easy Open Pack voitti SCANSTAR 2014 -palkinnon
Atria Easy Open Pack on voittanut SCANSTAR 2014 -palkinnon, joka on Pohjoismaiden arvostetuin pakkausalan palkinto. Atria Easy Open -leikkelepakkaus suunniteltiin Packdesign ID:n ja Atrian yhteistyönä. Pakkaus tuli markkinoille alkuvuodesta 2014, ja sen suunnittelun lähtökohtina olivat erityisesti kuluttajalähtöisyys ja käytettävyys. Kuluttajat ihastuivatkin välittömästi pakkauksen helppoon käytettävyyteen, mistä kertoo sen osakseensaama poikkeuksellisen runsas spontaani positiivinen kuluttajapalaute. Pakkaus on erityisen helppo avata heikkosormisellekin, sillä sen muotoiluratkaisut mahdollistavat helpon tarttumisen ja riittävän otepinnan sormille. Näin pakkaus tarjoaa täysin uudenlaista helppokäyttöisyyttä kaikille kuluttajaryhmille. Helppo avattavuus ja uudelleensuljettavuus ovat kuluttajien kaipaamia ominaisuuksia tämän tuoteryhmän pakkauksilta.
Aikaisemmin tänä vuonna pakkaus sai myös kunniamaininnan Lihastautiliitto ry:ltä. Aloite palkintoon oli tullut suoraan Lihastautiliiton jäseneltä ja hänen perusteluissaan pakkaus sai kiitosta niin lihassairaiden kuin muidenkin kuluttajien elämänlaatua parantavista muotoilullisista innovaatioista.
Berry Smoothiet saivat jälleen kansainvälistä huomiota
Perheyritys Robertsin Berry Smoothie -tuotesarja on saanut Innovation-kunniamaininnan lokakuussa Pariisissa järjestetyillä SIAL-messulla. Berry Smoothieiden maut tulevat raikkaista pohjoisen marjoista, kuten puolukasta, tyrnistä ja mustikasta. Tuomaristo arvosti erityisesti sitä, että tuotteissa hyödynnetään terveelliset marjat kokonaan, kuoret ja siemenet mukaan lukien. Täysin kasviperäiset välipalatuotteet ovat maidottomia ja gluteenittomia ja niissä on korkea marjapitoisuus. Smoothieiden kaikki makeus on peräisin marjoista ja hedelmistä.
Kaslink Foodsille Valtakunnallinen yrittäjäpalkinto
Hätälä sai BRC-sertifikaatin
Kalatuotteita valmistava ja markkinoiva Hätälä Oy on saanut arvostetun BRC-sertifikaatin. BRC on maailmanlaajuisesti tunnetuin ja kattavin elintarvikkeiden laatua sekä turvallisuutta määrittävä standardi ja laatujärjestelmä. Oululainen Hätälä on ensimmäinen suomalainen kala-alan yritys, joka dokumentoidusti täyttää BRC:n vaatimukset. Sertifikaatin myönsi Hätälälle Det Norske Veritas.
Liha-kirja maailman paras
Liha – kaikki lihasta laitumelta lautaselle -kirja on valittu maailman parhaaksi omassa kategoriassaan The Gourmand World Cookbook Awards -kilpailussa. Kirjan on toimittanut toimittaja Mika Remes, ja se on tehty yhteistyössä HKScan Finland Oy:n asiantuntijoiden kanssa. Kirjan on kustantanut Readme.fi, ja siinä kerrotaan HKScan Finland Oy:n lihantuottajista ja tuotantolaitoksista Suomessa.
Pro Kala -tunnustus Cuy Svanbäckille
Kolmastoista Pro Kala -tunnustus luovutettiin Pro Kalan 20-vuotisjuhlassa Helsingissä 28.elokuuta. Sen sai toiminnanjohtaja Guy Svanbäck aktiivisesta, alueellisesta työstä ja asiantuntevasta toiminnasta kalan menekinedistämisen hyväksi. Svanbäck toimii Vaasassa Österbottens Fiskarförbundin toiminnanjohtajana. Hän on työskennellyt kala-alalla jo yli 30 vuotta.
Atria leikkelepakkaus palkittiin
Lihastautiliitto on myöntänyt kunniakirjan Atria-leikkelepakkauksen helppokäyttöisyydestä. Pakkauksen aukaisuliuska on riittävän kookas ja siitä saa otteen heikommallakin motoriikalla ja ilman pinsettiotetta. Kansi aukeaa vauvattomasti ja sulkeutuu tiiviisti. Lisäksi pakkauksen pohja on tarpeeksi tukeva.
Marja Nuorgam Utsjoelta Vuoden eläinlääkäri 2014
Vuoden eläinlääkäri 2014 on kunnaneläinlääkäri Marja Nuorgam Utsjoelta. Hän on määrätietoinen ja pitkäjänteinen porojen terveyden- ja sairaudenhoidon asiantuntija, stressiä sietävä hyöty- ja lemmikkieläinten praktikko sekä luotettu yhteistyökumppani eläinlääkärien ja eläinten omistajien parissa. Palkinnon antoi Suomen Eläinlääkäriliitto.
Matti Uusituvalle Saima-mitali
Emeritusprofessori Matti Uusitupa on saanut Itä-Suomen yliopiston ja Savon Sanomien myöntämän Saima-mitalin tunnustuksena tieteellisistä ansioista ja työstä kansanterveyden hyväksi. Hänen keskeisiä tutkimusalueitaan ovat olleet tyypin 2 diabeteksen ja lihavuuden ehkäisy ja genetiikka sekä terveysvaikutteisten elintarvikkeiden merkitys kroonisten sairauksien ehkäisyssä ja hoidossa. Yli 40-vuotisen uran aikana Uusitupa paneutui erityisesti aktiivisen liikunnan ja terveellisen ravinnon merkitykseen kokonaisterveydelle.
Mikko Sillanpään palkinto kahdelle maataloustutkijalle
Suomen Kulttuurirahaston Mikko Sillanpään rahasto on myöntänyt 7 500 euron palkinnon professori Erkki Auralle ja MMT Anni Halmemies-Beauchet-Filleaulle. Palkinnot luovutettiin Suomen Maataloustieteellisen Seuran vuosikokouksessa 15.4.2014 Helsingissä.
Erkki Auran ura suomalaisessa maataloustutkimuksessa on mittava. Hänen tutkimustensa kirjo on laaja, mutta niille yhteinen nimittäjä on maaperätiede: sen tietojen ja taitojen monipuolinen käyttö.
Anni Halmemies-Beauchet-Filleau väitteli vuonna 2013 Helsingin yliopistossa kotieläinten ravitsemustieteen alalta. Hän tutki väitöstyössään (Role of Forage Species and Conservation Method in Ruminal Lipid Metabolism, Mammary Lipogenesis and Milk Fatty Acid Composition in Lactating Cows) karkearehun säilöntämenetelmän ja kasvilajin vaikutusta lehmän rasva-aineenvaihduntaan ja maidon rasvahappokoostumukseen.
Jussi Hepojoki Vuoden Nuori Virologi 2014
Virustautien Tutkimussäätiö on valinnut vuoden 2014 Vuoden Nuoreksi Virologiksi FT Jussi Hepojoen. Helsingin yliopiston lääketieteellisessä tiedekunnassa tutkijatohtorina työskentelevä Hepojoki tutkii zoonoottisia eli eläimistä ihmisiin tarttuvia viruksia.
Vuonna 2011 ilmestyneessä väitöskirjassaan Hepojoki teki tärkeitä havaintoja hantavirusten rakennemolekyylien vuorovaikutuksista. Väitöskirjatyönsä jälkeen Hepojoki on jatkanut työskentelyä hantavirusten parissa ja auttanut kehittämään uudenlaisia, tehokkaita pikatestejä muun muassa myyräkuumeen diagnostiikkaan. Hepojoki oli keskeisessä roolissa myös Helsingin yliopiston mukaan nimetyn uuden arenaviruksen löytymisessä vuonna 2013 (University of Helsinki -virus, UVH).
Suomalaispainoille arvostetut palkinnot Englannissa
Suomalaiset pakkauspainot RKW Finland Oy ja Pa-Hu Oy ovat yhdessä pakkausreprokumppaninsa Marvaco Oy:n kanssa saaneet kultamitalit kansainvälisessä EFIA 2014 Print Awards -kilpailussa. Voittoisat työt olivat HAU HAU Champion sekä KOFF LITE -pakkaukset, joiden kontrastirikasta ja yksityiskohtaista toteutusta tuomarit kiittelivät. Palkinnon jakoi pakkauspainoteollisuuden Euroopan järjestö EFIA.
CGI sai Huipputyönantaja-sertifikaatin
Työnantajia maailmanlaajuisesti arvioiva Top Employers instituutti on tänä vuonna myöntänyt CGI Suomelle Top Employer sertifikaatin. CGI on ensimmäinen organisaatio Suomesta, joka on saanut sertifioinnin. CGI sai myös European Top Employer sertifikaatin, kun paikallinen sertifiointi läpäistiin Suomen lisäksi Isossa-Britanniassa, Saksassa, Ranskassa ja Belgiassa. Arvioinnissa käytiin läpi muun muassa yritysten palkkaus- ja palkitsemisjärjestelmät, työolosuhteet, koulutus ja kehittäminen, urakehitys ja yrityskulttuuri.
Vuoden lähiruokateko LähiPuoti Remekselle
Vuoden lähiruokateko -palkinto on myönnetty LähiPuoti Remes Oy:n yrittäjä Kimmo Remekselle. 2000 euron arvoisen palkinnon lahjoittaa Suomen Messusäätiö.
Kimmo Remes perusti LähiPuoti Remeksen alkuvuonna 2013. Sen kotipaikka on Humppila ja toiminta-alueena Lounais- ja Etelä-Suomi. Yritys myy lähialueen tuottajien tuotteita erilaisille ja erikokoisille asiakkaille, joita ovat muun muassa ravintolat, keskuskeittiöt, pitopalveluyritykset, kahvilat sekä hoiva- ja palvelukodit.
Vuoden Hunaja Joensuusta
Suomen Parhaaksi Hunajaksi on valittu Heikki Härkösen ja Christiana Harlen mesikastehunaja. Hunaja on peräisin Joensuun kasvitieteellisestä puutarhasta Botaniasta. Haapaveteläinen Sini Riihiaho voitti juoksevien hunajien sarjan. Kiteytettyjen hunajien parhaaksi äänestettiin Leo Rainalan hunaja Hollolasta.
Kultainen mitali 152 maitotilalle
Walter Ehrströmin säätiön kultaisen ansiomitalin on saanut tänä vuonna 152 maitotilaa. Kultaisen mitalin saanut tila on tuottanut ensiluokkaista maitoa 25 vuoden ajan. Kaikkiaan kultamitaleja on tämän vuoden mitalien jakamisen jälkeen myönnetty maidontuottajille 996 kappaletta.
Mitalin myöntämisen perusteena käytetään maidon solupitoisuutta ja bakteerimäärää ja sitä, että tilan maito näiden mittareiden mukaan kuuluu parhaimpaan E-luokkaan. Kultamitalin saajalla laatuvuosia on 25 vuotta, hopeisen mitalin saajalla 20 ja pronssisen 10 vuotta. Hopeiset ja pronssiset mitalit jaetaan pääsääntöisesti meijereiden järjestämissä mitalijuhlissa. Kaikkiaan mitaleja on jaettu tuottajille yli 11 000.
Tampere-talolle Joutsenmerkki
Tampere-talolle on myönnetty Joutsenmerkki ensimmäisenä kongressikeskuksena Pohjoismaissa. Talo oli pilotoimassa Pohjoismaista kehitystyötä, jossa hotelleille, ravintoloille ja kongressikeskuksille laadittiin yhtenäinen Joutsenmerkki-kriteeristö. Tampere-talolle myönnettiin Joutsenmerkki 2.5.2014. Joutsenmerkki kertoo tuotteen ja palveluiden olevan ympäristön kannalta parhaiden joukossa.
RAY Palkitsi Kuluttajaliiton hankkeen
RAY on myöntänyt vuoden 2014 Vaikuttavaa! tunnustuspalkinnot yhteiskunnallisesti vaikuttavasta ja tuloksekkaasta järjestötoiminnasta kolmelle sosiaali- ja terveysalan hankkeelle. Yksi niistä on Kuluttajaliitto ry:n Terveellisiä ja taloudellisia arjen ruokavalintoja (Teta) -projekti. Se tarjosi syrjäytymisuhan alla oleville nuorille ja pienituloisille lapsiperheille käytännönläheistä ja toiminnallista koulutusta arjen, terveyden, rahankäytön ja ruokavalintojen hallintaan.
Yrityskylä maailmanlaajuisen koulutusalan kilpailun finaaliin
Suomalainen Yrityskylä on nimetty finalistiksi World Innovation Summit for Education (WISE) -kilpailuun. Maailmanlaajuisen kilpailun 15 finalistia edustavat innovatiivisia ja tulevaisuuteen kurkottavia koulutushankkeita. Yrityskylä on peruskoulun 6. luokille suunnattu yhteiskunnan, työelämän ja yrittäjyyden opintokokonaisuus.
Yrityskylä-oppimisympäristö on pienoiskaupunki, jossa oppilas työskentelee omassa ammatissaan sekä toimii kuluttajana ja kansalaisena osana yhteiskuntaa. Taloudellisen tiedotustoimiston TATin koordinoimissa Yrityskylissä vierailee lukuvuosittain yli puolet Suomen kuudesluokkalaisista.
Kilpailun kuusi voittajahanketta julkistetaan syyskuussa ja palkitaan marraskuussa World Innovation Summit for Education -tapahtumassa Qatarissa. Jokainen voittaja saa 20 000 dollaria.
Vuoden Porokokki 2014 -kisan voitto Helsinkiin
Vuoden Porokokki -kisan voittajina on palkittu helsinkiläiset Teppo Säkkinen ja Matti Vesikkala. Ravintola Savoyn keittäjät onnistuivat kolmannessa peräkkäisessä Vuoden Porokokki -kisassaan kirkastamaan aiemmat hopeasijansa. Kakkossijalle ylsivät Vuoden Kokki 2014 Heikki Liekola ja Mikko Kaukonen ravintola Groteskista ja kolmosiksi kokkasivat Toni Rantalan ja Pasi Pärssisen Konditoria pH7:sta.
Fabian Suomen paras hotelli
Hotel Fabian on asiakaspalautteen perusteella Suomen parhain hotelli. Valinta perustuu maailmanlaajuisen TripAdvisor® -matkailusivuston keräämiin arvioihin, joita matkailijat antavat yövyttyään hotellissa. Erittäin hyvin pärjäsi myös Hotelli Haven, joka päätyi kovatasoisen TOP 25-listan viidennelle sijalle.
TripAdvisorin myötämä 2014 Travellers’ Choice®-palkinto on osoitettu Royal Ravintoloihin kuuluvan Oy Union Hotels Ab:n omistamalle Hotel Fabianille. Sen saama keskiarvo on huikea 97 prosenttia, mikä tarkoittaa, että lähes kaikissa arvioissa hotellia on pidetty erinomaisena tai erittäin hyvänä. Matkailijat suosittelevat sitä erityisesti businesshotelliksi, mutta se on tyylikategorian ykkönen myös luksus- ja romanttisena hotellina. Perheille sopivana hotellina Fabian on sijalla kaksi, kun ykköstilan nappaa Hotel Haven.
Kaija Turkille Kotitalouden kompassi
Kotitaloustieteen professori Kaija Turkki Helsingin yliopistosta on saanut Kotitalouden kompassi -tunnustuksen. Hän on nostanut arkielämän kysymyksiä yleiseen keskusteluun ja kehittänyt kotitaloustiedettä Suomessa ja globaalisti. Tunnustuksen myönsi kotitalousalan kansainvälinen järjestö ja kotitalouden asiantuntijoiden verkosto IFHE, International Federation for Home Economics.
Ideasipuli Mikael Fogelholmille
Ruokatoimittajat ry:n tunnustuspalkinto Ideasipuli on annettu ravitsemustieteen professori Mikael Fogelholmille. Hän on väsymättömästi ja innokkaasti välittänyt tieteellisesti tutkittua tietoa ravitsemuksen ja terveyden yhteyksistä.
Ruokatoimittajat ry haluaa kannustaa Mikael Fogelholmia jatkamaan kiihkotonta, mutta innostunutta työtä ravitsemustieteen ja ruokakulttuurin kehittämisen saralla. Hän on yksittäisten ravintoaineiden sijasta kiinnittänyt huomiota ruokavalioon kokonaisuutena, korostanut myös nautinnon merkitystä ja muistuttanut, että on monia tapoja syödä terveellisesti.
Suomen Ruokakulttuuriteko-palkinto Kauppalehti Optiolle
Kauppalehti Optio on saanut tämän vuoden Suomen Ruokakulttuuriteko-palkinnon. Palkinto, 10 000 euroa, palkinto myönnettiin ruoka- ja juomakulttuurin kehittämisestä ja arvostuksen lisäämisestä.
– Optio on ollut edelläkävijä ruokakulttuuriin liittyvien aiheiden käsittelyssä. Lehti kirjoittaa ajankohtaisista ruoka-aiheista monipuolisesti ja kunnianhimoisella otteella. Laadukas ruokaan liittyvä journalismi onnistuu jopa yllättämään talouslehden lukijat ja ohjaa heitä yhä uudelleen hyvän ruuan pariin, perustelee valintaa raadin puheenjohtaja Heli Tammivuori Elintarviketeollisuusliitosta.
Kunniamaininnan sai Kiuruvedellä ravitsemispäällikkönä mittavan työuran tehnyt Helena Juntunen. Hänen ansiostaan kaupungin koululaiset ovat saaneet nauttia oman paikkakunnan lähiruokaa jo 2000-luvun alusta.
Jyväskylän yliopiston kaksi johtamisen pro gradua palkittiin
European Business Ethics Network EBENin Suomen osaston järjestämässä kilpailussa palkittiin vuoden paras yritysetiikkaan liittyvä tutkielma. Lisäksi annettiin kunniamaininta toiselle. Molemmat huomionosoitukset tulivat Jyväskylän yliopiston kauppakorkeakouluun.
Voittajaksi valittiin FM, KTM Anu Pynnösen pro gradu -työ Tunnistettu vaan ei tunnustettu: huonon johtajan etsintää teoriasta ja diskurssista. Kunniamaininta myönnettiin Piia Leppämäelle, jonka gradun aihe oli Esimies-alaissuhteen laadun ja organisaatioluottamuksen vaikutus organisaation innovointikyvykkyyteen.
Sesonkikisan voitto Mikkeliin
Ensimmäisen ammattikeittiöiden kausiruokakilpailun voittajia ovat Tarja Lappalainen ja Sari Torn Mikkelin seurakunnan Susiniemen leirikeskuksesta. Voittajaresepti oli kirkas villikalakeitto ja paahtosuola.
Kunniamaininnan ansaitsivat Savusärki-nokkospiirakka -ohjeellaan Palmia Catering ja herneohukaiset + härkäpapu –ohjeella Ilari Paananen, Teemu Sirainen ja Paavo Torkkola Laurea ammattikorkeakoulusta.
EkoCentria, MTK ja maa- ja metsätalousministeriön Laatuketju järjestämässä sesonkiaiheisessa ruokaohjekilpailussa haluttiin nostaa suomalaisten sesonkien raaka-aineet päiväkotien, koulujen ja vanhuspalveluiden ruokalistoille.
Tunnustuspalkinto konkareille
Kotitalousneuvoja Heta Nykänen sekä keittiömestarit Ulla Liukkonen ja Markus Maulavirta ovat saaneet Alfred Kordelinin säätiön Jaakko Kolmosen rahaston tunnustuspalkinnot suomalaisen ruokakulttuurin edistämisestä.
Heta Nykänen on työskennellyt Pohjois-Savon marttojen erikoisneuvojana vuodesta 1975 ja perehdyttänyt suuren joukon pohjoissavolaisia paikalliseen ja Suomen ruokakulttuuriin.
Keittiömestari Ulla Liukkonen tunnetaan innokkaana karjalaisen ja suomalaisen ruokakulttuurin puolestapuhujana. Keittiömestari Markus Maulavirta on rohkea suomalaisten tuottajien ja pienyritysten puolestapuhuja.
Sipoo voitti kouluruokakilpailun
Viiden keittiöjoukkueen finaalissa vuoden 2014 Suomen parhaaksi koulukeittiöksi valittiin Sipoon Söderkulla skolanin keittiö. Menun suunnittelusta ja valmistuksesta vastasivat Christina Lönnholm, Dennis Sjöholm ja Dennis Lindholm.
Heikki Liekola Vuoden Kokki
Vuoden Kokiksi 2014 on kruunattu Heikki Liekola (Grotesk Meat Bar, Helsinki) ja Vuoden Tarjoilijaksi 2014 Toni Yksjärvi (Gastrobar Emo, Helsinki).
Vuoden Kokki -kilpailijat valmistivat finaalissa kolme ruokaa. Alkuruuan pakollisina raaka-aineina olivat nahaton haukifilee ja kananmuna. Pääruuan raaka-aine oli kokonainen karitsan satula ja karitsan kateenkorva. Jälkiruuan pakollisina raaka-aineina olivat puolukka, kaurahiutale ja crème fraîche.
Viinivaikuttajia aateloitiin
Grand Conseil de Bordeaux´n varapresidentti Hubert Burnereau aateloi suomalaisen viinikulttuurin pitkän linjan edistäjiä ritarin arvonimellä Viini Expo-messujen yhteydessä: lääk.tiet.tri Georg H. Borgström, Master of Wine Essi Avellan, puheenjohtaja Tarja Uitti, Suomen Alkoholijuomakauppayhdistys SAJK; keittiömestari Antti Vahtera, toimittaja Hannu Vanhanen, sommelier Antti Uusitalo, Kansallisoopperan taiteellinen johtaja Lilli Paasikivi, lehtori Jouko Mykkänen, pastori Jaakko Heinimäki, kirjailija Heikki Remes, johtaja Erkki Liikanen, Suomen Pankki, tri Pekka Lehtonen, Alkon tutkimuslaboratorio, Suomen Ranskan Suurlähettiläs Eric Lébedel, Ranskan Suurlähetystö, Kaupallinen osasto Leena Aradj, puheenjohtaja Kristel Nömmik, Viron Sommelieryhdistys; Retail Sales Manager Mika Vanne, Finnair Travel Retail ja Juha Berglund, ViiniExpon isäntä.
Oululainen Oluthuone Leskinen Vuoden Olutravintola 2014
Oululainen Oluthuone Leskinen on Helsinki Beer Festivalin Vuoden Olutravintola 2014. Festivaalin asiantuntijaraadin mielestä laaja olutvalikoima, asiantunteva palvelu, monipuolinen ruokatarjonta sekä yleisöä viihdyttävä kokonaisuus luovat Leskisestä pohjoisen Suomen johtavan olutravintolan.
Lehmonkärki Vuoden kehittyvä maaseutuyritys
Suomen Maaseutumatkailuyrittäjät ry ja Lomalaidun ry antoivat Vuoden kehittyvä maaseutumatkailuyritys-tunnustuksen Lehmonkärjen Marjo ja Ari Yrjölälle Asikkalasta. Yrjölät saavat tunnustusta määrätietoisesta, innovatiivisesta ja rohkeasta otteesta matkailukeskus Lehmonkärjen kehittämisessä. Lehmonkärjestä on muodostunut korkeatasoinen kokous-, lomanvietto- ja juhlapaikka luonnonkauniille niemelle Päijänteen rannalla.
Merilän kartano Vuoden Kellokas
Suomen Maaseutumatkailuyrittäjät ry on valinnut Vuoden Kellokkaakseen Merilän Kartanon Utajärveltä, yrittäjinä Kaisu ja Asko Merilä. Merilän Kartanon toiminnassa historia, perinteet sekä luonnonkaunis, vaihteleva ja rauhallinen ympäristö ovat vahvasti ja ainutlaatuisesti läsnä. Merilän Kartano sijaitsee Utajärvellä, Oulujoen varressa.
MTT valitsi vuoden 2013 tieteentekijän, viestijän ja innovaattorin
MTT palkitsee vuosittain työntekijöitään, jotka osoittavat erityistä aktiivisuutta, yhteistyökykyä ja innovatiivisuutta. Valinta perustuu etenkin henkilöiden edellisen vuoden työhön.
Vuoden tieteentekijällä, professori Reimund Rötterillä, on hyvät yhteistyötaidot ja -verkostot niin talon sisällä kuin ulkopuolellakin. Hän tekee korkeatasoista tutkimusta, viestii tuloksista sekä toimii kansainvälisesti. Rötterin asiantuntemus ja tutkimusaiheet liittyvät agroekosysteemien mallintamiseen erityisesti ilmastonmuutoksen hillinnän, ravinteiden kierrätyksen sekä luonnonvarojen hallinnan näkökökulmasta.
Vuoden Viestijä, professori Sirpa Kurppa, on osoittanut erityistä kykyä rakentaa pitkäaikaista asiakasyhteistyötä, MTT:n positiivista julkisuuskuvaa sekä MTT:n sisäistä yhteisöllisyyttä. Kurppa on ansioitunut sekä MTT:n sisäisessä että ulkoisessa viestinnässä ja asiakasrajapinnassa toimimisessa.
Vuoden Innovaattori, professori Kari Tiilikkala, on henkilö, jolla on innovatiivinen asenne työhön ja joka luo ympärilleen innostuneen ja rohkaisevan työilmapiirin. Tiilikkalan asiantuntemus ja tutkimusaiheet kattavat laajan alueen: kasvinsuojelun, integroidun torjunnan (IPM), kasvinterveyden, ilmastonmuutoksen, biohiilen, riskinarvioinnin, vesiensuojelun ja luomun.
Virustautien Tutkimussäätiö on valinnut vuoden 2014 Vuoden Nuoreksi Virologiksi FT Jussi Hepojoen Helsingin yliopistosta. Hepojoki tutkii zoonoosiviruksia. Helsingin yliopiston lääketieteellisessä tiedekunnassa tutkijatohtorina työskentelevä Hepojoki tutkii zoonoottisia eli eläimistä ihmisiin tarttuvia viruksia. Vuonna 2011 ilmestyneessä väitöskirjassaan Hepojoki teki tärkeitä havaintoja hantavirusten rakennemolekyylien vuorovaikutuksista.
Väitöskirjatyönsä jälkeen Hepojoki on jatkanut työskentelyä hantavirusten parissa ja auttanut kehittämään uudenlaisia tehokkaita pikatestejä muun muassa myyräkuumeen diagnostiikkaan. Hepojoki oli keskeisessä roolissa myös Helsingin yliopiston mukaan nimetyn uuden arenaviruksen löytymisessä vuonna 2013 (University of Helsinki -virus, UVH). Arenavirukset ovat pääosin jyrsijöissä tavattavia zoonoottisia viruksia, jotka ihmiseen siirtyessään voivat aiheuttaa erittäin vakavaa verenvuotokuumetta (esim. Lassa-kuume) tai virusperäisen aivokalvontulehduksen.
Saimaan Juomatehtaan Django & Steven Pale Ale on Vuoden Olut 2014
Helsinki Beer Festival valitsi 16. kerran Suomen parhaat oluet, siiderit ja viskit. Kilpailussa oli mukana yli 120 tuotetta 25 valmistajalta. Palkintoja jaettiin kahdeksassa sarjassa:
Django & Steven Pale Ale 5,2 % (Saimaan Juomatehdas)
Vaalea lager enintään 6,0 t %
1. Vaalea Sarvi 4,9 % (KEUDA)
2. Marsalkka Vaalea Luomu 5,2 % (Saimaan Juomatehdas)
3. Prykmestar LuomuPils 5,2 % (Vakka-Suomen Panimo)
Tumma tai värillinen lager enintään 6,0 t %
1. Prykmestar Savu 5,5 % (Vakka-Suomen Panimo)
2. Prykmestar Schwarz 4,5 % (Vakka-Suomen Panimo)
3. Keisari Münchener Strong 5,7 % (Nokian Panimo)
1. Django & Steven Pale Ale 5,2 % (Saimaan Juomatehdas)
2. Prykmestar Pääsiäisolut 4,5 % (Vakka-Suomen Panimo)
3. Mufloni Polaris 5,0 % (Beer Hunter’s)
1. Kievari Imperiaali Stout 9,2 % (Laitilan Wirvoitusjuomatehdas)
2. Siperia Stout 8,0 % (Koskipanimo Plevna)
3. Huvila X-Porter 7,0 % (Malmgårdin Panimo) ja
Mufloni Aamupala Stout 4,0 % (Beer Hunter’s)
Vahva olut yli 6,0 t %
1. Prykmestar Savukataja 9,0 % (Vakka-Suomen Panimo)
2. Mufloni Säppi APA 6,0 % (Beer Hunter’s) ja
Thor Bock 6,0 % (Suomenlinnan panimo)
1. Piper Wit 4,7 % (Suomenlinnan panimo)
2. Keisari Elowehnä 4,7 % (Nokian Panimo)
3. Plevnan Vehnä 5,0 % (Koskipanimo Plevna)
3. Tin Soldier’s Apple Cider (Suomenlinnan panimo)
Eviralle Jääraappa-palkinto
Avoimuuden ja läpinäkyvyyden lisäämisestä yhteiskunnassa jaettava Jääraappa-palkinto on myönnetty elintarviketurvallisuusvirasto Eviralle. Evira avasi viime vuonna kuntien elintarvikevalvonnan raportit internetiin. Palkinnon jakoi Tutkivan journalismin yhdistys.
Seppo Salminen Tarton yliopiston kunniatohtoriksi
Professori Seppo Salminen Turun yliopiston Funktionaalisten elintarvikkeiden kehittämiskeskuksesta on promovoitu Tarton yliopiston kunniatohtoriksi. Tarton ja Turun yliopiston välillä on tehty probioottiyhteistyötä vuodesta 1989 alkaen.
Salminen on luennoinut useasti Tarton yliopistossa ja osallistunut yhdessä Tarton yliopiston mikrobiologian tutkijoiden kanssa EU-projekteihin sekä tutkimusprojekteihin että terveysvaikutteisten elintarvikkeiden yhteistyöhankkeisiin eurooppalaisten pienten yritysten kanssa.
Seppo Salminen on kansainvälisesti tunnustettu funktionaalisten elintarvikkeiden, probioottien ja terveellisen ravitsemuksen tutkija. Nykyisen tehtävänsä lisäksi hän toimii vierailevana professorina Royal Melbourne Institute of Technology -yliopistossa Melbournessa ja Universität für Bodenkultur -yliopistossa Wienissä.
Liisa Sihvoselle Topi Salmi -palkinto
Helsingin yliopiston eläinlääketieteellisen tiedekunnan professori, Eviran tutkimusjohtaja Liisa Sihvonen on saanut Topi Salmi -palkinnon (10 000 euroa) tunnustuksena kansainvälisestä ja merkittävästä urasta eläintautivirologian tutkijana ja opettajana.
Sihvonen on työskennellyt monissa tehtävissä Evirassa ja sitä ennen EELAssa ja toiminut vuodesta 2008 lähtien Eviran tutkimusjohtajana. Vuonna 2009 hänet nimitettiin osa-aikaiseksi eläinlääketieteellisen virologian professoriksi eläinlääketieteelliseen tiedekuntaan.
Sihvosella on ollut kansainvälisesti huomattavia tehtäviä, muun muassa Euroopan lääkeviraston (EMA) ja EFSAn asiantuntijatyöryhmissä ja komiteoissa. Hän kuuluu EU:n johtaviin eläinvirologia- ja rokoteasiantuntijoihin.
Saloniemi ja Hänninen kunniatohtoreiksi
Latvian maatalousyliopisto on kutsunut professori emeritus Hannu Salorannan kunniatohtoriksi mm. ansioistaan eläinlääketieteen tutkijana ja yhteistyöstä tiedekunnan eläinlääketieteellisen opetusohjelman kehittämisestä vastaamaan EU:n vaatimuksia.
Helsingin yliopiston eläinlääketieteellisen ympäristöhygienian professori Marja-Liisa Hänninen on puolestaan vihitty kunniatohtoriksi Eesti Maaülikoolissa Tartossa. Hän on Eesti Maaülikoolin 39. kunniatohtori ja sen ensimmäinen naiskunniatohtori.
Kunniatohtoreita promovoidaan Helsingissä
Helsingin yliopiston maatalous-metsätieteellinen tiedekunta järjestää maisteri- ja tohtoripromootion 5−7.6.2014. Promootiossa vihitään kahdeksan kunniatohtoria tiedekunnan eri aloilta.
Maatalous- ja metsätieteiden kunniatohtoreiksi (MMT h.c.) vihitään filosofian tohtori ja Elävä Itämeri -säätiön perustaja Ilkka Herlin, vuorineuvos ja agronomi Simo Palokangas, Turun yliopiston molekulaarisen kasvitieteen professori Eva-Mari Aro, Cambridgen yliopistossa kasvitieteitä tutkiva professori ja ritarin arvonimen saanut Sir David Baulcombe (Iso-Britannia), metsäalanprofessori ja varadekaani Cindy Prescott (Kanada) sekä kansainvälisen metsäpolitiikan alalla vaikuttavaprofessori Fredrick Owino (Kenia).
Elintarviketieteiden kunniatohtoreiksi (ETT h.c.) vihitään professori Toomas Paalme Tallinnan tekniikan yliopistosta ja akatemiaprofessori Kaisa Poutanen VTT:stä ja Itä-Suomen yliopistosta.
Promootioon odotetaan osallistuvan 250 maisteria ja 50 tohtoria sekä tiedekunnasta 50 vuotta sitten valmistuneita riemumaistereita ja -tohtoreita. Promootiojuhla järjestetään vain joka kuudes vuosi.
Marja-Leena Lähdeaho Vuoden keliakiatutkija
Keliakialiitto on valinnut LT Marja-Leena Lähdeahon Vuoden keliakiatutkijaksi. Hän toimii päätutkijana Tampereen yliopiston kliinisissä keliakialääketutkimuksissa, joissa etsitään uusia keliakian hoitomuotoja. Keliakialiiton asiantuntijalääkärinä Lähdeaho työskenteli vuosina 2003−2011. Nyt hän on liiton tieteellisen asiantuntijaneuvoston jäsen.
Kolatun juustolalle Kultainen Juustohöylä
Somerolainen Kolatun juustola Oy on saanut Juustopöytä ry:n Kultainen Juustohöylä -palkinnon. Yrittäjät Janne Tolvi ja Outi Kolattu-Tolvi ovat pienjuustolatoiminnan uranuurtajia. Juustolan tuotteita on saatavissa kattavasti ruokakaupoissa ympäri Suomea.
Pirkko Hämäläinen Vuoden Yrittäjänainen
Vuohelan Herkun toimitusjohtaja Pirkko Hämäläinen Hartolasta on valittu Vuoden 2013 Valtakunnalliseksi Yrittäjänaiseksi. Viime marraskuussa Suomen suurin gluteenittomien tuoretuotteiden leipomo vietti myös 10-vuotisjuhliaan uudessa kahvila-ravintola la Kar de Mummassa.
Lähiruokapiirille pohjoismainen ympäristöpalkinto
Jyväskylän kestävä kehitys ry (JAPA) on saanut 30 000 Ruotsin kruunun arvoisen pohjoismaisen Keskipohjolan ympäristöpalkinnon. Yhdistys on tuonut lähiruokapiiritoiminnallaan Keski-Suomeen mahdollisuuksia paikallisen ruuan saatavuuteen myös syrjäseuduilla. Ruokapiirien myötä on syntynyt uusia alueellisia toimintatapoja ja yhteistyötä. JAPAn ensimmäinen ruokapiiri perustettiin Tikkakoskelle vuonna 2009.
K-market Sorsakivi Vuoden Petraaja
Helsingin seudun ympäristöpalvelut HSY on myöntänyt Vuoden Petraaja 2013 -palkinnon Espoossa toimivalle K-market Sorsakivelle. Palkinto on tunnustusta yritykselle tai yhteisölle, joka on pystynyt merkittävästi vähentämään jätteen määrää omalla toimialallaan.
– K-market Sorsakiven kokonaisjätemäärä on ollut useana vuonna päivittäistavarakaupan toimialalla pienin sekä liikevaihtoon että henkilömäärään suhteutettuna. Yrityksessä on vähennetty jätteen määrää useilla eri toimilla, kertoo HSY:n toimitusjohtaja Raimo Inkinen.
Helppo liikkua -tunnus Hyvinkäälle
Invalidiliiton Helppo liikkua tunnus myönnettiin jo kolmatta kertaa Rax Ravintolat Oy:n ravintolalle. Tällä kertaa tunnuksen sai Rax Hyvinkää. Rax-ravintoloista vastaava Restel Oy on edelleen valtakunnallisesti ainoa Helppo liikkua kampanjassa mukana oleva hotelli- ja ravintola-alan kumppani.
Lisätietoja Helppo liikkua -kampanjasta löytyy osoitteesta http://helppoliikkua.fi/
Jouluoluen mallasohra Halkiasta
Sinebrychoffin, Viking Maltin ja Raisioagron järjestämän mallasohran viljelykilpailun voitti Taneli Vuori. Sinebrychoffin Jouluolut tehdään tänä vuonna Barke-mallasohrasta, joka on kasvanut Jussilan tilalla Halkian kylässä Pornaisissa. Jouluoluen mallasohra tulee jo seitsemättä kertaa nimetyltä tilalta, ja kolmatta kertaa voittaja valitaan viljelykilpailulla Viking Maltin ja Raisioagron sopimusviljelijöistä.
”Luomua ilman muuta” vuoden iskulause
Luomun tunnetuksi tekemiseen kehitetty slogan ”Luomua. Ilman muuta.” on valittu vuoden 2013 iskulauseeksi. Valinnan teki MARK Suomen Markkinointiliiton Iskulausetoimikunta yksimielisesti. Perusteluissaan Iskulausetoimikunta toteaa, että ”Luomua. Ilman muuta.” on toisaalta itsestään selvä, positiivinen ja kannustava, mutta se myös haastaa kuluttajaa arjen valinnoissa.
Maailmanmestari on nyt myös PRO
Ravintola-alan PRO-patsaan on saanut muun muassa cocktailin MM-kisat voittanut baarimestari Greta Grönholm Loimaalta. PRO-voitto on loistava jatkumo cocktailkisoja hyvällä menestyksellä kiertäneelle Grönholmille. Hän oli kolmas suomalainen, joka voitti IBA WCC -kisat ja otti elokuussa Prahassa järjestetyissä kisoissa Sparkling Cocktail -sarjan maailmanmestaruuden lisäksi Cocktail of the year -tittelin.
PRO2014 voittajat eri kategorioissa ovat baarimestari Greta Grönholm (Loimaan Seurahuone), kahvilan työntekijä Pekka Koivula (Kahvila-ravintola Hyve&Pahe, Joensuu), ravintolan asiakaspalvelija Pasi Mamia (Ravinteli Bertha, Tampere), ravintolan keittiöpäällikkö/-mestari Oula Hänninen (Katisten Kartano, Hämeenlinna), ravintolan kokki Ismo Sipeläinen (G.W.Sundmans, Helsinki), ravintolapäällikkö/hovimestari Johan Borgar (Ravintola Chef & Sommelier, Helsinki), ravitsemis-/ruokapalvelupäällikkö Hanna Lohikoski (Antell-Ravintolat Oy, Hyvinkää), ruokapalvelun työntekijä Heli Saarela (Leijona Catering Oy/Falkonetti, Kankaanpää), suurkeittiön kokki Lauri Laulainen (Fazer Food Services Oy/Tulikukko, Siilinjärvi), suurkeittiön päällikkö Riitta Riekkinen (Ahtialan koulu, Lahti), opettaja Jukka Moilanen (Saimaan ammattikorkeakoulu Oy, Imatra) ja yrittäjä Samuil Angelov, Henri Alén ja Timo Linnamäki (Muru-Dining Oy, Helsinki). Lehdistön palkinnon sai Mikko Vesala (Sodexo Oy/Vitikka 1, Helsinki).
Ravintolapäiville matkailupalkinto
Suomalainen matkailupalkinto − Finnish Travel Award voittaja julkistettiin Matkamessuilla Messukeskuksessa Helsingissä. Yleisöäänestyksen voitti Ravintolapäivä, joka saa palkinnoksi Suomen Messusäätiön myöntämän 3000 euron stipendin.
Vuoden Kultakuppi ja Kultainen Gruppo -kunniamaininnat Rovaniemelle ja Turkuun
Pauligin Vuoden Kultakuppi 2013 -kunniamaininnan on saanut rovaniemeläinen Choco Deli ja Vuoden Kultainen Gruppo -kunniamaininnan turkulainen W wine&deli. Ammattitaito, intohimoinen ote tekemiseen sekä tasalaatuisuus olivat valtteja tämän vuoden Kultakuppi ja Kultainen Gruppo -kilpailussa.
Pyroll Lempäälälle Full HD Flexo -kumppanuussertifikaatti
Pyroll Lempäälle on myönnetty ensimmäisenä paperipainona maailmassa Full HD Flexo -kumppanuussertifikaatti. Tämän EskoArtworkin myöntämän tunnustuksen Pyroll Lempäälä saavutti yhteistyökumppaninsa pakkausrepro Marvacon kanssa. Sertifikaatti on aiemmin jaettu vain kolmelle fleksopainotalolle maailmassa.
Koulujen ja yritysten yhteistyölle tunnustusta
Taloudellinen tiedotustoimisto TAT on myöntänyt Kuusankosken lukiolle ja DHL:lle valtakunnalliset tunnustukset pitkäjänteisestä ja edistyksellisestä koulujen ja työelämän välisestä yhteistyöstä. Erityiskunniamaininnan ovat lisäksi saaneet Pielisjoen koulu Joensuusta, Matin ja Liisan koulu Lapinlahdelta sekä Pääkaupunkiseudun osuuskauppa HOK-Elanto.
Eurooppalaisten t&k-organisaatioiden etujärjestö EARTO myönsi VTT:lle innovaatiopalkinnon allergiarokotteen pohjana olevan teknologian kehittämisestä.
VTT:n patentoima palkittu teknologia auttaa elimistöä kehittämään vastustuskykyä allergiaa aiheuttaville aineille. VTT:n teknologiaan perustuvia uuden sukupolven allergiarokotteita kehittää ja kaupallistaa VTT:n spin-off-yhtiö Desentum Oy.
Ensimmäiset allergiarokotteet voivat olla markkinoilla noin viiden vuoden kuluttua.
Bemis Valkeakoskelle Full HD Flexo -kumppanuussertifikaatti
Bemis Valkeakoski Oy on saavuttanut yhteistyökumppaninsa Marvacon kanssa pakkauspainomaailmassa tavoitellun Full HD Flexo -kumppanuussertifikaatin, jonka myöntäjänä on toiminut belgialainen Esko. Tämä sertifikaatti on maailmanlaajuisesti kolmas laatuaan.
Full HD Flexo on uutta teräväpiirtotekniikkaa, joka esiteltiin vuonna 2012 aiemman HD Flexon kehittyneemmäksi seuraajaksi.
Euroopan komissio palkitsi Yrityskylän
Kuudesluokkalaisten Yrityskylä-oppimisympäristö on voittanut oman sarjansa Euroopan komission järjestämässä kilpailussa, jossa palkittiin yrittämistä tukevia huippualoitteita. Loppukilpailussa oli yhteensä 19 hanketta Euroopan eri maista, kuudessa eri kategoriassa. Yrityskylä palkittiin kategoriassa ”Yrittäjämäisen ajattelun edistäminen”, ”Promoting the Entrepreneurial Spirit”. Palkinnon myöntää Euroopan komission yritys- ja teollisuustoiminnan pääosasto.
Yrityskylän toiminnan lähtökohta on ollut paikkakuntakohtaisen ainutlaatuisuuden huomioiminen kaikissa oppimisympäristöissä. Vuonna 2013 kilpailussa painotettiin erityisesti nuorten yrittäjämäisen ajattelun edistämiseen tähtääviä hankkeita.
Myllyn Paras Oy:lle energiatehokkuuspalkinto
Yrityksen bioenergiaa hyödyntävä voimalaitos tuottaa omasta käytöstä ylijäävää energiaa Hyvinkään Lämpövoima Oy:lle. Viime vuosina bioenergiaa on toimitettu noin 150−260 omakotitalon kaukolämmitystä vastaava tuotantomäärä eli noin 1−2 % Hyvinkään koko kaukolämmön tuotannosta.
P.O.R.K -lihatuotteille tunnustuspalkinto
Kotimaisia ilmakuivattuja P.O.R.K-lihatuotteita valmistava luumäkeläinen Saparokuja Oy on saanut tämän vuoden InnoElma -tunnustuspalkinnon. Palkinnon arvo on 3 000 euroa, ja sen lahjoitti Suomen Messusäätiö.
Ask Vuoden ravintola 2014
Suomen Gastronomien Seura on myöntänyt Vuoden ravintola 2014 tunnustuksen helsinkiläiselle luomu- ja lähiruokaa taiteilevalle ravintolalle Ask. Gastronomien seura perustelee valintaansa Askin makuelämysten, tunnelman ja palvelun ensiluokkaisella yhdistelmällä.
Askin ravintoloitsijat Linda Stenman-Langhoff ja Filip Langhoff ovat hakeneet kokemuksensa helsinkiläisten huippuravintoloiden lisäksi Pohjoismaista ja Etelä-Euroopasta ja inspiroituneet raaka-aineita kunnioittavasta ruuanlaitosta. Kansainvälinen kokemus näkyy myös palvelussa, jota Askissa saa suomen lisäksi ruotsiksi, englanniksi, norjaksi ja espanjaksi.
Anna-Maija Tantulle elämäntyöpalkinto
Suomalainen Ruokakulttuurirahasto on myöntänyt ensimmäisen tunnustuspalkintonsa kotitalousopettaja ja ruokakirjoittaja Anna-Maija Tantulle. Hän on esitellyt suomalaisen ruokakulttuurin makumaailmaa keittokirjoissaan ja lehtijutuissaan. Elämäntyöstä Tantulle myönnetyn palkinnon arvo on 10 000 euroa
K-citymarket Kouvola Vuoden Leipäkauppa
Suomen Leipuriliitto ry paikallisyhdistyksineen on valinnut 18. kerran Vuoden Leipäkaupan. Vuoden 2014 Leipäkauppa on K-citymarket Kouvola, Anne ja Simo Hiltunen Oy.
Raadin mukaan K-citymarket Kouvola tarjoaa asiakkailleen tyylikkään ja monipuolisen suomalaisen leipäosaston, jossa on runsas valikoima valtakunnallisten, alueellisten ja paikallisten leipomoiden tuotteita. Tuotteet ovat myös valtaosin Suomessa valmistettuja, mihin raati kiinnitti tänä vuonna erityistä huomiota.
Leipäosasto on ammattimaisesti hoidettu sekä erittäin siisti ja viihtyisä. Paikalliset makutottumukset on otettu huomioon kattavalla valikoimalla ja myös gluteenittomia tuotteita on hyvin tarjolla. Myymälässä on myös Porokylän Leipomon jauholeipomo, jossa leivotaan hieman erikoisempiakin tuotteita vaihtoehdoiksi asiakkaille.
Kuivaleivät on sijoitettu leipäosaston läheisyyteen niin, että ne hyvin täydentävät tuoreiden tuotteiden valikoimaa korostaen monipuolista suomalaista leipäkulttuuria.
Viikinkiravintola Harald Suomen Parhaat työpaikat 2014 -listalle
Ursula Schwab Vuoden Vaikuttaja
FT Ursula Schwab on saanut Agronomiliiton Vuoden Vaikuttaja -palkinnon. Ursula Schwab on tunnettu ravitsemusvaikuttaja. Hänen luennoillaan tulevat ravitsemusterapeutit oppivat, miten nautittu ruoka vaikuttaa terveyteen ja miten erilaisia sairaustiloja voidaan helpottaa ruokavalinnoilla. Hän kohtaa sairaalatyössään potilaita, jolloin hän konkretisoi muun muassa rasvan ja suolan määrät ruokina ja annoksina.
Apulaisprofessori Schwab on myös taitava tieteen popularisoija, joka on ollut laatimassa muun muassa pohjoismaisia ravitsemussuosituksia ja ensi vuoden alussa julkistettavia kotimaisia suosituksia.
Schwab on valmistunut Kuopion yliopistosta ja väitellyt vuonna 1998. Hän on toiminut Agronomiliiton valtuuston jäsenenä 2005−20012 ja vaikuttaa edelleen liiton koulutus- ja työvoimapoliittisessa toimikunnassa sekä yliopistoneuvottelukunnassa. Schwab on aktiivinen jäsen myös Ravitsemusterapeuttien yhdistyksessä.
Marita Ruususesta Lihateknologit ry:n kunniajäsen
Lihateknologit ry on myöntänyt ETT, dosentti Marita Ruususelle Lihateknologit ry:n kunniajäsenen arvon. Marita Ruusunen on toiminut vuodesta 1975 lähtien tutkijana ja opettajana ja opastanut ja ohjannut vuosikymmeniä opiskelijoita perustutkinto-opiskelijasta väitöskirjantekijöihin asti.
Ruusunen on ollut lisäksi parikymmentä vuotta Lihateknologit ry:n sihteerinä hoitaen yhdistyksen käytännön asiat. Hän on ollut päävastuullinen kongressisihteeri kahdessa Maailman Lihantutkijain Kongressissa (International Congress of Meat Science and Technology, ICoMST), promootiosihteeri maatalous-metsätieteellisen tiedekunnan 100-vuotispromootiossa sekä järjestäjänä monissa muissa tapahtumissa.
Marita Ruususen lisäksi yhdistyksen kunniajäsenyyden ovat saaneet professori Eero Puolanne ja saksalainen professori Rainer Hamm.
Sunspelt Vuoden Luomuyritys
Luomuliitto on palkinnut SunSpelt Oy:n Vuoden Luomuyrityksenä. SunSpelt aloitti vuonna 2000 speltti- eli alkuvehnätuotteiden markkinoinnin ja on viime vuosien aikana tehnyt näyttävän brändiuudistuksen sekä laajentanut tuotevalikoimaa speltistä pastoihin, lakuun ja kvinoaan.
Kesko Suomen paras vastuullisuusraportoija
Kesko Oyj:n yhteiskuntavastuun raportti 2012 on valittu Suomen parhaaksi tämän vuoden vastuullisuusraportointikilpailussa. Kesko sai kilpailun korkeimman pistemäärän ja oli sekä kilpailun yleisen sarjan että koko kilpailun voittaja. Raportti oli myös median ja kansalaisjärjestön suosikki Lukijan valinta -sarjassa.
Kilpailussa arvioitiin kaikkiaan 140 yrityksen ja organisaation vuotta 2012 koskevat raportit. Kilpailusarjoja oli edellisvuoden tapaan kolme: yleinen, pk-yritykset ja julkinen sektori. Kesko on saanut kilpailussa tähän mennessä kaikkiaan 16 palkintoa.
Helppo liikkua -tunnus kahdelle helsinkiläisravintolalle
Invalidiliiton Helppo liikkua tunnus luovutettiin 28. lokakuuta ensimmäistä kertaa Restelin ravintoloille: Rax ja Mario Itikselle Helsinkiin. Rax ja Mario Itis ovat saavuttaneet ensimmäisinä ravintoloina Invalidiliiton myöntämän Helppo liikkua tunnuksen. Restel on valtakunnallisesti ainoa Helppo liikkua kampanjassa mukana oleva hotelli- ja ravintola-alan kumppani.
Robertsin marjajuoma Anugan Taste 13 -tuote
Roberts Oy:n marjajuomat kiinnostavat kuluttajia ja ammattilaisia. Robertsin Marjajuoma oli Vuoden Tähtituote 2013 -finalisti, ja Anuga-messuilla ruoka-alan ammattilehtien toimittajista koostuva raati valitsi Robertsin Marjajuoman Taste 13 -tuotteiden joukkoon. Ne edustavat messujen innovatiivisinta antia. Turkulaisen perheyrityksen valtteina pidettiin laadukkuutta, aitoutta, luonnonmukaisuutta, terveellisyyttä ja tyylikkyyttä.
Kotimaiselle pakkauspainatukselle kultaa Lontoosta
Pa-Hu Oy:n painama ja Marvaco Oy:n toteuttama lavakaulus HAU HAU Champion -brändille toi kultaa FlexoTech Awards -kilpailussa.
Kansainvälinen tuomariryhmä valitsi HAU HAU Champion -työn sarjansa voittajaksi erinomaisen toteutuksen takia. Tuomarit arvostivat, että Pa-Hu:n painama näyttävä työ oli tehty vain kolmella prosessivärillä 25−50 % kilpakumppaneita tehokkaammin ja silti laadusta tinkimättä.
Valtakunnallinen yrittäjäpalkinto Lihajaloste Korpelalle
Perheyritys Lihajaloste Korpela Oy on saanut valtakunnallisen yrittäjäpalkinnon. Yritys on jalostanut lihaa vuodesta 1958 lähtien. Liikevaihto oli viime vuonna 27 miljoonaa euroa. Työntekijöitä on Huittisten ja Honkajoen tehtailla yhteensä 130.
Kummassakin tuotantolaitoksessa on menossa isot laajennus- ja koneinvestoinnit. Huittisissa päätuotteita ovat perinteiset kokolihat, ruokamakkarat ja leikkeleet, ja Honkajoen valmisruokatehtaassa tuotetaan muun muassa nuggetteja, täytettyjä kokolihapihvejä ja lihapyöryköitä.
Satakunnan yrittäjäpalkinto Eskimolle
Eskimo Finland Oy on valittu Satakunnan Vuoden yrittäjäksi 2013. Tunnustuksen vastaanottivat Eskimo Finlandin yrittäjät Peter ja Clas Fredman.
Vuohelan Herkku Oy:n toimitusjohtaja Pirkko Hämäläinen on valittu Vuoden Yrittäjänaiseksi. Valinnan tekivät Suomen Yrittäjänaiset ja OP-Pohjola-ryhmä. Lisäksi Hämäläinen on saanut Hartolan yrittäjien Vuoden Yrittäjä 2013 -tunnustuksen.
Leipomoille tunnustuksia
Konditoria pH7 Oy:n yrittäjät Pedra ja Toni Rantala on valittu Tuusulan Vuoden yrittäjiksi. Yritys on perustettu vuonna 2007.
Vammalan Yrittäjät on valinnut Vuoden Yrittäjiksi Pyymäen leipomo Oy:n yrittäjäpariskunnan Maarit Lujalan ja Jouni Tuomiston.
Ikaalisten Yrittäjät on myöntänyt Vuoden Yrittäjä -tunnustuksen Koiviston Leipomo Ky:n Markku Koivistolle.
Baarimestari Juha Sorsa Tampereen Gastropub Tuulensuusta on Suomen Olutmestari 2014. Olutkisälleiksi valittiin Jani Suomalainen Helsingistä ja Kasper Toroska Porista.
Hyvinkään kaupungin energiansäästöryhmän, Hyvinkään yrittäjien ja Riihimäen-Hyvinkään kauppakamarin järjestämän energiatehokkuuskilpailun energiatehokkuuspalkinto 2013 on myönnetty Myllyn Paras Oy:lle.
Yrityksen bioenergiaa hyödyntävä voimalaitos tuottaa omasta käytöstä ylijäävää energiaa Hyvinkään Lämpövoima Oy:lle. Viime vuosina Myllyn Parhaan bioenergiaa on toimitettu noin 150−260 omakotitalon kaukolämmitystä vastaava tuotantomäärä eli noin 1−2 prosenttia Hyvinkään koko kaukolämmön tuotannosta.
Mesikastehunaja Suomen paras hunaja
Suomen parhaaksi hunajaksi on valittu vuonna 2013 Heikki Härkösen ja Christiana Harlen tumma ja voimakasarominen mesikastehunaja. Se on peräisin Joensuun kasvitieteellisestä puutarhasta Botaniasta. Haapaveteläinen Sini Riihiaho voitti juoksevien hunajien sarjan. Kiteytettyjen hunajien parhaaksi äänestettiin Leo Rainalan hunaja Hollolasta.
Kisa tämän vuoden parhaasta hunajasta käytiin Suomen Mehiläishoitajain Liitto SML ry:n Sadonkorjuuseminaarissa Kankaanpäässä. Kisaan osallistui 88 erilaista hunajaa. Esiraati valitsi loppukilpailuun jokaisesta sarjasta viisi parasta. Niistä Suomen Mehiläishoitajain Liiton Sadonkorjuuseminaarin yleisö äänesti suosikkinsa.
Tänä vuonna kisattiin myös kauneimmasta hunajapurkista. Eniten yleisön ääniä sai Pohjois-Karjalan mehiläishoitajien purkki. Toiseksi tuli Havulinnan hunajan purkki Tuusulasta ja kolmanneksi Saimaan suvi -hunajan pakkaus.
Hely Tuorilalle kansainvälinen elämäntyöpalkinto
Professori Hely Tuorila on saanut kansainvälisen elämäntyöpalkinnon aistinvaraisen tutkimuksen edistämisestä. Tuorilalle myönnettiin Elsevier Food Quality and Preference Award -palkinto Riossa elokuussa. Palkinto on ainoa aistinvaraisen tutkimukseen keskittyvä palkinto maailmassa.
Tuorila piti Riossa puolen tunnin pituisen esitelmän urastaan ja tutkimuksestaan, mikä poiki kutsuja kansainvälisten kollegoiden laboratorioihin. Tuorila odottaakin innolla tutkimusvapaata lukuvuonna 2014−2015 professoripoolin rahoituksen turvin. Kun hän työskenteli varadekaanina, oma tutkimustyö jäi sivummalle.
Tuorilan saama palkinto on perustettu kolmisen vuotta sitten, ja se jaetaan kerran kahdessa vuodessa maailmanlaajuisen Pangborn Sensory Science Symposiumin yhteydessä. Food Quality and Preference Award viittaa Elsevierin lehteen, joka perinteisesti julkaisee Pangborn-kokouksen pohjalta erikoisnumeron joka toinen vuosi.
Ravitsemusteko 2013 Ammattikeittiöosaajat ry:n kouluruokadiplomi-hankkeelle
Ravitsemusterapeuttien yhdistys ry on valinnut Kouluruokadiplomi-hankkeen Ravitsemusteoksi 2013. Hanke palkittiin ansioistaan tehdä kouluruokailun merkitystä näkyväksi ja juurruttaa valtakunnallista kouluruokailusuositusta käytäntöön.
Ammattikeittiöosaajat ry myöntää diplomin mallikkaasti kouluruokailua toteuttavilla kouluravintoloille. Koulut voivat hakea kouluruokadiplomia turvallisesti, ravitsemuksellisesti, kasvatuksellisesti ja ekologisesti kestävän kouluruokailun tuottamisesta. Lisäksi diplomin myöntämisessä otetaan huomioon kouluravintoloiden hyvä yhteistyökyky ja muutosvalmius erilaisten asiakkaiden palvelemiseen.
Kouluruokadiplomin hakemiseen on luotu laaja kysymyssarja. Se on samalla kriteeristö, jonka avulla voi testata kouluruokailutilanteen valtakunnallista tasalaatuisuutta ja hyvien käytänteiden toteutumista.
Diplomin on tähän mennessä saanut 27 kouluravintolaa. Kouluruokadiplomi-hanketta rahoittaa maa- ja metsätalousministeriön Laatuketju. Yrityskumppaneina toimivat Blue Service Partners Oy, Electrolux Professional Oy, Heinon Tukku Oy ja Sodexo Oy.
YK:n ympäristöpalkinto Slow Food -pioneerille
YK:n ympäristöohjelma Unep on myöntänyt ympäristöpalkinnon kestävää ruokajärjestelmää edistävän Slow food -liikkeen perustajalle, italialaiselle Carlo Petrinille. Hän on yksi kahdeksasta Champions of the Earth -palkinnon saajasta.
Palkinnon perusteluissa mainitaan, että slow food -aate on levinnyt yli 150 maahan, joissa sillä on yhteensä yli 100 000 kannattajaa. Myös Suomessa toimii useita slow food -pöytäkuntia.
Maailman paras hotelli Suomessa
Small Luxury Hotel of the Worldin Hotel of the Year -tunnustuksen on saanut helsinkiläinen Hotel Haven. Valinnan perusteina käytettiin varausjärjestelmän toimivuutta, mainonnassa käytettyjä valokuvia, Club Member -toimintaa ja aktiivisuutta markkinoinnissa ja myynnissä.
− Ilman upeaa ja sitoutunutta henkilökuntaamme emme olisi tähän pystyneet, kiittää hotellinjohtaja Roni Saari.
Tintå Vuoden viiniravintola
Viini-lehden järjestämän Vuoden viiniravintola -äänestyksen voittaja on turkulainen Ravintola Tintå. Viini-lehden valitsemia finalistiravintoloita oli 20. Lisäksi äänestäjät saivat ehdottaa suosikkiaan listan ulkopuolelta. Toiseksi sijoittui Grotesk Winbar ja kolmanneksi Ravintola Carelia, molemmat Helsingistä.
Nurmipalkinto lännen viljavainioille Saloon
Vuoden 2013 valtakunnallisen nurmipalkinnon saajaksi on valittu Markku ja Päivi Peltosen hoitama Provanin tila Salosta. Tilalla tuotetaan laadukasta säilörehunurmea viisikymmenpäisen lypsykarjan tarpeisiin noin 35 hehtaarin alalla vuosittain. Maatilan peltoala on 117 hehtaaria, josta sokerijuurikasta viljellään 30 hehtaaria ja lopulla alalla viljaa monipuolisesti.
Ravintolaketju palkitsi vaasalaisyrityksen
Maailman suurin ravintolaketju, SUBWAY® -ketju on palkinnut suomalaisen yrittäjän Nashvillessä pidetyssä SUBWAY® Conventionissa. Vaasalainen SUBWAY® -yrittäjä Markku Jyrkiäinen palkittiin ketjun parhaana usean ravintolan yrittäjänä. Aiemmin opettajana työskennellyt Jyrkiäinen toimii tällä hetkellä 18:ssa ketjun ravintolassa yrittäjänä.
Suomen Akatemia palkitsi Mari Sandellin
Suomen Akatemia on palkinnut kaksi ansioitunutta tutkijaa. Mari Sandell Turun yliopistosta palkittiin yhteiskunnallisesta vaikuttavuudesta. Palkinto myönnetään tutkijalle, joka on merkittävällä tavalla tehnyt tunnetuksi tieteellistä tutkimusta tai tutkijan työtä, lisännyt toiminnallaan kiinnostusta tiedettä kohtaan, osallistunut tutkijana yhteiskunnalliseen keskusteluun tai edistänyt muuten tutkimuksen merkitystä, hyödyntämistä ja vaikuttavuutta yhteiskunnassa.
Tieteellisestä rohkeudesta puolestaan palkittiin akatemiatutkija, dosentti Anna-Liisa Laine Helsingin yliopistosta.
Mari Sandell työskentelee Turun yliopistossa biokemian ja elintarvikekemian laitoksella ja funktionaalisten elintarvikkeiden kehittämiskeskuksessa. Sandell on tehnyt makututkimusta tunnetuksi ja lisännyt yleistä kiinnostusta syömiskäyttäytymiseen. Hän on kysytty puhuja ja aktiivinen yhteiskunnallinen keskustelija. Tutkijana Sandellille on ominaista kansainvälinen yhteistyö ja tieteenalat ylittävä tutkimusote.
Sandell on innostunut ruuan psykogenomiikasta eli siitä, miten perimä vaikuttaa makuaistin toimintaan, ruuan kokemiseen ja ruokailutottumuksiin. Hän on tehnyt tiedettä tutuksi myös Turun yliopiston lasten yliopiston luennoitsijana.
Ruuan tuottajahintaprotesti Vuoden 2012 Markkinateko
Markkinointi & Mainonta -lehti ja MARK Suomen Markkinointiliitto palkitsivat MTK:n ja SLC:n ruuan tuottajahintaprotestin Vuoden 2012 Markkinointitekona. Vuoden markkinointiteon pitää ylittää tavanomainen markkinointiteko ja luoda uutta. Palkitsijoiden mielestä tuottajajärjestöjen tempaus täytti kriteerin kirkkaasti, saavutti valtavasti myönteistä julkisuutta ja aloitti laajan yhteiskunnallisen keskustelun.
MTK ja ruotsinkielinen tuottajajärjestö SLC kampanjoivat 14. marraskuuta Helsingissä, Hämeenlinnassa, Joensuussa, Jyväskylässä, Kokkolassa, Kuopiossa, Lappeenrannassa, Seinäjoella, Tampereella ja Ylivieskassa. Kampanjassa tuottajat myivät naudan paistia, porsaan palapaistia, kananmunia, perunoita ja ruisleipää tuottajahintaan. Tuottajat protestoivat tempauksellaan maatalouden heikkoa kannattavuustilannetta.
Hyvää Suomesta -markkinointi palkittiin
Hyvää Suomesta -merkin markkinointi on palkittu A-lehtien myöntämällä MediaFinlandialla 2012. Ruokatieto Yhdistys ry päivitti suomalaisen ruuan alkuperämerkin viestiä vuoden 2012 alussa Ruokaa omasta maasta -tunnuksella ja mainonnan uudella ilmeellä.
Varilalle ja Syväniemelle tunnustuspalkinnot
Kotitalous- ja yritysneuvoja Seija Varila ja ruokakulttuuriasiamies Anni-Mari Syväniemi ovat saaneet Jaakko Kolmosen rahaston tunnustuspalkinnot suomalaisen ruokakulttuurin vaalimisesta. Maa- ja kotitalousnaisissa työskentelevä Seija Varila on aktiivinen ruokaosaaja ja keskipohjalaisen ruokakulttuurin lähettiläs.
Ruokakulttuuriasiamies, kotitalousopettaja Anni-Mari Syväniemi tuottajajärjestö MTK:sta on suomalaisen ruokakulttuurin valtakunnallinen ja kansainvälinen vaikuttaja.
Antell Suomen parhaita työpaikkoja
Antell-konserni (Antell-Ravintolat Oy, Antell-Leipomot Oy, Katri Antell Oy) on noussut valtakunnallisen Great Place To Work -työhyvinvointitutkimuksen (GPTW) suuryritysten sarjassa viiden parhaan yrityksen joukkoon (sija 4).
Antellilla on yli 800 työntekijää valtakunnallisesti; ravintoloiden lisäksi henkilökuntaa työllistävät Oulussa toimiva leipomo sekä Oulun alueen kahvilat.
Vuoden 2012 Leipäkauppa Haukiputaalta
Revontori tarjoaa asiakkailleen näyttävän ja monipuolisen suomalaisen leipäosaston, jossa on runsas valikoima Suomessa valmistettuja valtakunnallisten, alueellisten ja paikallisten leipomoiden tuotteita.
Ensimmäiset kouluruokadiplomit on luovutettu kouluruokadiplomit pilottikouluille. Niitä ovat Kirkkonummen koulukeskus, Kartanonkosken koulu Vantaalla, Lietsalan koulu Naantalissa ja Saviniemen koulu Myllykoskella. Samalla on julistettu kouluruokadiplomin haku avoimeksi kouluruokaa.fi -sivustolla.
Ammattikeittiöosaajat ry:n koordinoimassa imagohankkeessa kouluja kannustetaan kouluruokailutilanteen laadun varmistamiseen valtakunnallisen kouluruokadiplomin avulla. Sen tavoitteena on yhtenäistää suomalaisen kouluruuan laatuvaatimukset sekä huomioida kouluruokailutilanteen kasvatuksellinen ja sosiaalinen merkitys nuorten kehityksessä ja koko kouluyhteisössä.
PRO-patsaat on jaettu
Hotelli-, ravintola- ja catering-alan parhaimmistoa palkittiin Finlandia-talolla järjestetyssä PRO-gaalassa. Tunnustuspalkintoja jaettiin12 kategoriassa, ja finalisteja oli yhteensä 36. Valinnan teki 13 jäsenestä koostuva tuomaristo, ja valinnassa painottuivat ammattitaidon lisäksi esikuvallisuus ja asenne.
Ravintolan asiakaspalvelija on Arja Pohjola (RoyalGrownPlaza, Helsinki), kahvilan työntekijä Olli Penttilä (Café Kiasma, Helsinki), ruokapalvelun työntekijä Satu Lilja (Päijät-Hämeen koulutuskonserni, Lahti), ravintolan kokki Kai Usvaranta (Ravintola Juuri, Seinäjoki), suurkeittiön kokki Eila Leskinen (Kouluravintola Manteli, Suininlahden koulu, Siilinjärvi), suurkeittiön päällikkö Arja Partanen (Technip Offshore Finland, Pori), ravintolan keittiöpäällikkö/-mestari Tero Mäntykangas (LaplandHotels Oy, Rovaniemi), ravitsemis-/ruokapalvelupäällikkö Paula Juvonen (Turun seudun Kiinteistöpalvelu Oy), baarimestari Jarkko Salonen (Public Corner, Hämeenlinna), ravintolapäällikkö/hovimestari Juhani Karjalainen (Vanajanlinna, Hämeenlinna) opettaja Raimo Ryynänen (Savon ammatti- ja aikuisopisto, Kuopio) ja yrittäjä Tomi Björck ja Matti Wikberg (BW Restaurants Oy, Helsinki). Lehdistöpalkinnon sai Tero Mäntykangas (LaplandHotels Oy, Rovaniemi).
Rinkeli Grabd Prix 2013 Lahteen
Lahtelaisen Koulutuskeskus Salpauksen opiskelijat Camilla Hietanen ja Terhi Myllymäki voittivat Suomen Leipuriliton järjestämän Rinkeli Grand Prix 2013 -kilpailun opettajansa Matti Storlöparen johdolla. Toiseksi tulivat Tampereen seudun ammattiopistoa edustaneet Anni Salo ja Saija Kujala opettajanaan Hanna Oinonen. Kolmannen sijan otti helsinkiläisen Stadin ammattiopiston Prinsessantien yksikkö joukkueella Meri Alhainen ja Toni Rautakoski. Heidän opettajanaan toimi Arto Kaasinen.
Black Door Vuoden Olutravintola
Helsinki Beer Festivalin kutsuma raati on valinnut Vuoden Olutravintolaksi 2013 helsinkiläisen Black Doorin. Tuomaristo kiittää Black Dooria ennakkoluulottomasta olut- ja viskitarjonnasta, oikeaoppisesta real alen -tarjoilusta, osaavasta henkilökunnasta sekä vilkkaasta kesäterassista.
Black Door on brittihenkinen olutravintola, joka tarjoaa olut- ja siiderielämyksiä 26 hanasta. Pullovalikoimassa on useita satoja erilaisia tuotteita. Black Door tunnetaan erityisesti ammattitaitoisesta real ale -oluiden käsittelystä ja tarjoilusta.
Jukka-Pekka Törmälä Vuoden hovimestari
Jukka-Pekka Törmälä on valittu Vuoden hovimestariksi 2013. Fazerin kokous- ja juhlapalvelun sekä helsinkiläisen Ravintola Pääpostin hovimestari Jukka-Pekka Törmälä on kokenut ammattilainen, joka on työskennellyt hovimestarina jo yli 10 vuotta. Vuoden hovimestari -kilpailussa finalistit mittelevät taitojaan hovimestarin moninaisissa tehtävissä.
Chef & Sommelier on Vuoden Ravintola 2013
Suomen Gastronomien Seura on myöntänyt Vuoden Ravintola 2013 -tunnustuksen helsinkiläiselle, luomuun erikoistuneelle Chef & Sommelier -ravintolalle. Suomen Gastronomien Seura perustelee tämänvuotista valintaansa Chef & Sommelierin intohimoisella antaumuksella niin raaka-aineisiin kuin asiakaspalveluunsa.
Luonnonmukaisuus ja kestävää kehitystä tukevat arvot näkyvät paitsi ravintolan listalla ja lautasella, myös palveluasenteessa sekä ravintolan muussakin toiminnassa positiivisimmalla mahdollisella tavalla.
tiistai 05. maaliskuu 2013
Kansanterveyspalkinto HK Ruokatalolle sydänterveyttä edistävästä toiminnasta
Terveyden ja hyvinvoinnin laitos (THL) on palkinnut HK Ruokatalon sydänterveyttä edistävästä toiminnasta Kansanterveyspalkinnolla 2012. Järjestyksessä toinen Kansanterveyspalkinto nostaa esille valtakunnallisen terveysteon tai työn, joka edistää suomalaista kansanterveyttä.
Tunnustuksen taustalla on HK Ruokatalossa vuonna 2007 suunniteltu ravitsemusstrategia, jonka ansiosta tuotteiden suolaa ja tyydyttynyttä rasvaa on vähennetty määrätietoisesti asteittain ravitsemussuosituksiin perustuen.
Tavoite vähentää kovan rasvan määrää johti HK Ruokatalon innovoimaan Rypsiporsaan, jota käytetään raaka-aineena yli 150 HK:n porsaanlihaa sisältävässä tuotteessa. Kaikkien näiden tuotteiden rasvan laatu on nyt suositustenmukainen.
− Suomalaisten lautasilta katosi kovaa rasvaa yli 100 000 kiloa ja suolaa 60 000 kiloa vuonna 2011 näiden tuotteiden ansiosta. Viime vuonna kovan rasvan väheneminen lähes tuplaantui, sillä tuotteita tulee koko ajan lisää ja kysyntä kasvaa, ravitsemusasiantuntija Soile Käkönen HK Ruokatalosta iloitsi.
Hän oli vastaanottamassa palkintoa Helsingissä IX Valtakunnallisilla Kansanterveyspäivillä.
Rypsiporsaan avulla voittoon
Käkösen mukaan ravitsemusstrategia määrittelee jokaiselle tuotteelle entistä tarkemmat kriteerit tuotekehitykseen. Tavoitteena on myös samalla porsaanlihan arvostuksen nostaminen ja markkinaosuuden kasvu.
− Kovan rasvan väheneminen on lähes kokonaan Rypsiporsaan ansiota. Tavoitteena oli, että se menee raaka-aineena perustuotteisiin, Käkönen kertoi.
Suolan vähennys yksittäisten tuotteiden kohdalla oli yleisimmin 0,1−0,2 prosentin luokkaa. Ravitsemusstrategian ansiosta siipikarjatuotteiden mausteseoksissa suolaa vähennettiin jopa 20 prosenttia.
HK Ruokatalon tuotevalikoimassa myös Sydänmerkki- tuotteiden osuus on kasvanut. Maksullinen Sydänmerkki kertoo, että tuote on tuoteryhmässään rasvan laadun ja määrän sekä suolan määrän kannalta ravitsemuksellisesti parempi valinta.
Vaikuttavaa työtä kansanterveydelle
THL ei halua pääjohtaja Pekka Puskan mukaan palkita yksittäisiä kampanjoita tai innovaatioita, vaan koko väestöön kohdistuvaa vaikuttavaa työtä.
− Suomalaisten sydämille ja koko kansan terveydelle on tehnyt hyvää tuotteiden muuttaminen ravitsemussuositusten perusteella. Se, että iso yritys on koko väestön laajasti kuluttamissa tuotteissaan vähentänyt kovaa rasvaa ja suolaa huomattavan määrän, on kansanterveydellisesti paljon merkittävämpää, kuin sinänsä hyödyllisten, mutta kalliimpien ja vain pienen väestöryhmän käyttämien funktionaalisten elintarvikkeiden kehittäminen. Merkittävä on myös eläinten ruokinnan muutos käyttämällä rypsiöljyä, Puska perusteli tunnustusta.
Tunnustus kannustaa jatkamaan
Ravitsemusasiantuntija Soile Käkösen kanssa kansanterveyspalkinnon vastaanotti HKScan-konsernin toimitusjohtaja Hannu Kottonen, joka kiitti THL:ää rohkeasta päätöksestä.
− HK Ruokatalo on tehnyt jo vuosia systemaattista työtä suolan vähentämiseksi ja rasvan laadun parantamiseksi yhtiön valmistamissa tuotteissa hyvää makua unohtamatta. Tunnustus on ilman muuta vuoden kohokohta ohjelmaan osallistuneilla tiloilla työskenteleville kuten myös yhtiön tuotannossa, tuotekehityksessä, jakelussa, myynnissä ja markkinoinnissa työskenteleville kaikkiaan tuhansille henkilöille. Olen iloinen ja ylpeä saadusta tunnustuksesta ja tiedän, että se kannustaa jatkamaan eteenpäin tätä arvokasta ja vastuullista työtä kansanterveyden hyväksi, Kottonen totesi.
Kilpailuun osallistui yhdeksän Viking Maltin ja Raisioagron sopimusviljelijää. Voittajan valinnassa korostui mallasohran laadun lisäksi viljelijän asenne ja innostus suomalaisen olutkulttuurin rakentamiseen. Palkintona on muun muassa näkyvyys Sinebrychoffin Jouluoluen 2013 kuluttajapakkauksissa.
Kouluruokadiplomia voivat hakea sekä julkisen sektorin ruokapalveluyksiköt että yksityiset catering-yritykset. Jokaiselle diplomi-kysymyssarjan läpäisseelle kouluruokaravintolalle luovutetaan konkreettinen diplomi.
Diplomi on yleisesti haettavissa Kouluruokadiplomi.fi -sivustolla, josta löytyy diplomiin johtava 45 väittämän ja monivalintakysymyksen sarja. Kouluruokadiplomin ansaitakseen kouluyhteisön on täytettävä oikein 156/180 kysymyssarjan taustalla olevista kriteereistä.
Antell-Ravintolat menestyi taas
Antell-Ravintolat Oy on toista kertaa peräkkäin Suomen paras henkilöstöravintola valtakunnallisen Talouselämän päättäjät -yrityskuvatutkimuksen mukaan. Antellin toiminnassa arvostetaan erityisesti tuotteiden laatua sekä henkilöstön ammattitaitoa, toimintavarmuutta ja palvelutarjontaan.
Taloustutkimus Oy:n kyselytutkimukseen vastasi yli 1400 työelämän päättäjää, ja siinä arvioitiin kahdeksan suurta henkilöstöruokailualan yritystä.
Ravintolan asiakaspalvelija on Arja Pohjola (RoyalGrownPlaza, Helsinki; kahvilan työntekijä Olli Penttilä (Café Kiasma, Helsinki), ruokapalvelun työntekijä Satu Lilja (Päijät-Hämeen koulutuskonserni, Lahti), ravintolan kokki Kai Usvaranta (Ravintola Juurella, Seinäjoki), suurkeittiön kokki Eila Leskinen (Kouluravintola Manteli, Suininlahden koulu, Siilinjärvi), suurkeittiön päällikkö Arja Partanen (Technip Offshore Finland, Pori), ravintolan keittiöpäällikkö/-mestari Tero Mäntykangas (LaplandHotels Oy, Rovaniemi), ravitsemis-/ Ruokapalvelupäällikkö Paula Juvonen (Turun seudun Kiinteistöpalvelu Oy), baarimestari Jarkko Salonen (Public Corner, Hämeenlinna), ravintolapäällikkö/hovimestari Juhani Karjalainen (Vanajanlinna, Hämeenlinna) opettaja Raimo Ryynänen (Savon ammatti- ja aikuisopisto, Kuopio) ja yrittäjä Tomi Björck ja Matti Wikberg (BW Restaurants Oy, Helsinki). Lehdis

matches: HD HD HD HD HD HD


§62 Kokouksen laillisuus ja päätösvaltaisuus §63 Pöytäkirjantarkastajien valitseminen §64 Hämeen päihdehuollon kuntayhtymän arviointi- ja tilintarkastuskertomus, tilinpäätös vuodelta 2015 ja vastuuvapauden myöntäminen §65 Äänestysaluejaon tarkistaminen §66 Hämeenlinnan hallinto-oikeuden päätös yleiskaavoitusohjelmaa 2015-2016 koskevassa asiassa §67 Hämeenlinnan hallinto-oikeuden päätös asemakaava nro 8330 koskevassa asiassa §68 Asemakaava nro 8528, Pyynikinrinne, Palomäentie 23, käyttötarkoituksen muutos §69 Asemakaava nro 8570, XVI (Tammela), Ilmarinkatu 22, Tammelan stadionin kehittäminen §70 Valtuustoaloite terveydenhuollon palveluiden järjestämiseksi paperittomille henkilöille - Tampereen Vihreä valtuustoryhmä §71 Valtuustoaloite kotiin vietävien aterioiden ja palvelukeskuskorttiaterioiden laadun ja ravintoarvon selvittämiseksi ja parantamiseksi - Jari Heinonen ym. §72 Valtuustoaloite terveysasemien hoitojonojen lyhentämiseksi alle viikkoon nykyisin resurssein - Matti Helin §73 Valtuustoaloitteet kokouksessa